 **HÉVÍZ VÁROS POLGÁRMESTERE**

 8380 Hévíz, Kossuth Lajos u. 1.

Iktatószám: HIV/3185-2/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. június 29-ei nyilvános ülésére**

**Tárgy:** Világos Mónika és társai hévízi lakosok kérelme a Hévíz 134/1. hrsz-ú ingatlan egy részére vonatkozóan

**Az előterjesztő:** Papp Gábor polgármester

**Készítette:**  Vasas Ottó városfejlesztési és beruházási ügyintéző

Dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert aljegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Világos Mónika, Világos Béla és Világos Béláné hévízi lakosok a 2020. február 19-én kelt levelükben (jelen előterjesztés 1. melléklete) az alábbi kérelemmel fordultak Hévíz Város Önkormányzathoz:

2019-ben a 103/1. és 103/2. hrsz-ú (8380 Hévíz, Attila u. 70/A. és 70/B.) ingatlanai egyesítésénél észlelték, hogy a 2001-ben kérvényezett és a Hévízi Önkormányzat által jóváhagyott, elfogadott telekegyesítés iránti kérelmük nem került átvezetésre. 2001. január 3-án került keltezésre a Hévíz Város Polgármesteri Hivatal Jegyzője (dr. Keserű Ákos) által hitelesített főépítészi állásfoglalás, mely szerint, a hévízi 103/1. és 103/2. hrsz-ú telkek határvonalának a kialakult utcavonalra való előrehozatalával egyetért, ez városrendezési érdekeket nem sért. Amennyiben a 103. hrsz-ú ingatlan megosztásakor az Attila utcai közterület térítésmentesen került leadásra, úgy térítésmentesen kapják vissza a tulajdonosok.

Az önkormányzat részére a terület térítésmentesen került leadásra (ügyirat száma: 2837/2000.). Az utca szélesítése azonban nem történt meg, mivel az utca többi lakója nem adta át az Önkormányzatnak az ingatlanaikból tervezett területet.

2001. január 26-án készült a területről egy telekegyesítési vázrajz, amelyet 2001. január 29-én záradékolt a Keszthelyi Földhivatal. Keszthely Város Jegyzője 2001. július 20-ai dátummal engedélyezte telekalakítást.



A telekalakítás átvezetése, illetve a két 15 m2-es területrész visszaadása nem történt meg, a 2001. évben záradékolt vázrajz, illetve telekalakítási engedély pedig hatályát vesztette.

Ennek megfelelően a103/2. hrsz-ú ingatlan tulajdonosai, ill. haszonélvezői kérték a tulajdonukban álló ingatlan határvonalának a kialakult utcavonalra való előrehozatalát, melyhez Hévíz Város Önkormányzat 2001-ben hozzájárult.

A földhivatali nyilvántartás szerint az érintett ingatlanok adatai a következők:

1. 103/2. hrsz.: „lakóház, udvar, gazdasági épület” megnevezésű, 2139 m² nagyságú terület, tulajdonosa: Világos Mónika 1/1 tulajdoni arányban, haszonélvezői Világos Béla és Világos Béláné. Az ingatlan egyebekben tehermentes.
2. 134/1. hsz.: „közút” megnevezésű, 1 ha 3834 m² nagyságú terület, tulajdonosa: Hévíz Város Önkormányzat 1/1 tulajdoni arányban, az ingatlan tehermentes.

A terület leadására az Attila utcában az érintett ingatlantulajdonosoknak a szabályozási terven meghatározott módon el kellett végezni a telekalakítást és az úthoz szükséges ingatlanrészt át kellett adni az Önkormányzat részére az út szélesítése miatt, amely azonban nem valósult meg. A jelenlegi szabályozási terv kivonaton is látható, hogy az útszélesítéshez szükséges területet csak a kérelmezők adták át az Önkormányzatnak, a szomszédos ingatlanok tulajdonosai nem. A rendezési terv nem tartalmaz útszélesítési szándékot sem az Attila utca ezen szakaszán.



|  |  |
| --- | --- |
|  |  |

Az ingatlan az Önkormányzat forgalomképtelen vagyonát képezi. Ennek megfelelően – amennyiben a Képviselő-testület az ingatlan visszaszármaztatása mellet dönt – szükséges lesz az eladással érintett ingatlanrész forgalomképes vagyonná nyilvánítására, telekalakítási vázrajz, valamint a tulajdonjog visszaadására vonatkozó szerződés elkészítésére.

Hévíz Város Önkormányzat Képviselő-testületének a vagyongazdálkodásról szóló 22/2014. (IV. 29.) számú rendeletének 4. § (1) A Képviselő-testület döntése alapján megváltoztatható a kizárólagos önkormányzati tulajdonban álló, a nemzetgazdasági szempontból kiemelt jelentőségű önkormányzati tulajdonban álló vagyon, illetve a korlátozottan forgalomképes vagyon körébe besorolt vagyontárgyak egészének, vagy megosztással megjelölt részének besorolása, különösen az alábbi feltételek valamelyikének fennállása esetén:

*e)* közutat, közterületet, vagy középületet érintő telekhatár-rendezés, telekalakítás,

(2) A törzsvagyon körébe tartozó vagyonelem üzleti vagyonná történő átminősítése abban az esetben lehetséges, ha az a továbbiakban kötelező önkormányzati feladatkör ellátását, vagy hatáskör gyakorlását nem szolgálja, és a feladatkör ellátása, vagy a hatáskör gyakorlása az átminősítést követően az átminősítéssel érintett vagyonelem nélkül is megoldható.

Hévíz Város Önkormányzat Képviselő-testületének a vagyongazdálkodásról szóló rendeletének 6. § (1) bekezdése szerint a tulajdonosi jogokat és kötelezettségeket Hévíz Város Önkormányzat Képviselő-testülete (a továbbiakban: képviselő-testület), valamint átruházott hatáskörben a polgármester gyakorolja.

(2) A tulajdonosi jogok gyakorlása - a jogszabályok által meghatározott keretek között - kiterjed a vagyontárgy hasznosításával kapcsolatos valamennyi intézkedés megtételére, a telekalakítási eljárások végrehajtására, megállapodások megkötésére, a tulajdonosi hozzájárulást tartalmazó nyilatkozatok megtételére, továbbá közigazgatási, bírósági eljárások megindítására, ezen eljárások során az ügyféli jogok gyakorlására.

A Búzakalász utcában már másik telektulajdonos is hasonló módon kapta vissza a területét az Önkormányzattól, tehát az eddig kialakult gyakorlatnak is megfelel a kérelem.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

**2.**

**Határozati javaslat**

1. Hévíz Város Önkormányzat Képviselő-testülete Világos Mónika ingatlantulajdonos, valamint Világos Béla és Világos Béláné haszonélvezeti jog jogosultak kérelmét támogatja, a Hévíz Attila u. 134/1. hsz.: „közút” megnevezésű terület terhére 15 m2 területrész visszaadását a 103/2 hrsz. ingatlanhoz, a kialakult utcavonal határvonalának rendezésére.
2. A Képviselő-testület az előterjesztésben előadottakkal kapcsolatban felkéri a polgármestert a szükséges tárgyalások lefolytatására, a telekalakítási vázrajz elkészítésére, továbbá arra, hogy a keletkezett dokumentumokat tárja a Képviselő-testület elé jóváhagyás céljából.
3. A vázrajz elkészítésének, a szerződéskötés és az ingatlan nyilvántartási eljárás költségeit Hévíz Város Önkormányzat viseli.

Felelős: Papp Gábor polgármester

Határidő: 2020. szeptember 30.



**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Vasas Ottó | Városfejlesztési és beruházási ügyintéző |  |  |
| dr. Keserű Klaudia | Jogász |  |  |
| Olt István | városfejlesztési osztályvezető |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |