**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/5249-6/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**részére**

**Tárgy:** Átfogó értékelés Hévíz Város Önkormányzat 2019. évi gyermekjóléti és gyermekvédelmi feladatainak ellátásáról

**Az előterjesztő:** Papp Gábor polgármester

**Készítette:**  Fábiánné Hoffman Márta hatósági osztályvezető

Varga András TASZII intézményvezető

**Megtárgyalta:** Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 96. § (6) bekezdése értelmében „A települési önkormányzat és az állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít.”

Az értékelést - a Képviselő-testület általi megtárgyalást követően - meg kell küldeni a gyámhatóságnak, azaz a Zala Megyei Kormányhivatal Hatósági Főosztály Szociális és Gyámügyi Osztályának.

A gyámhatóság az értékelés kézhezvételétől számított harminc napon belül javaslattal élhet a települési önkormányzat felé. Amennyiben javaslat érkezik, a képviselő-testületnek hatvan napon belül érdemben meg kell vizsgálnia azt, és az állásfoglalásáról, intézkedéséről tájékoztatnia kell a gyámhatóságot.

Az átfogó értékelés tartalmi követelményeit a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Kormányrendelet (a továbbiakban: Gyer.) 10. számú melléklete határozza meg. A Gyer-ben meghatározott tartalmi követelmények figyelembevételével készítettük el a gyermekvédelem helyzetéről szóló 2019. évi beszámolót.

Az értékelés a 10. számú melléklet alapján bemutatja:

*1. A település demográfiai mutatói, különös tekintettel a 0-18 éves korosztály adataira.*

*2. Az önkormányzat által nyújtott pénzbeli, természetbeni ellátások biztosítása: a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága, egyéb, a* [*Gyvt.-ben*](https://uj.jogtar.hu/) *nem szabályozott pénzbeli vagy természetbeni juttatásokra vonatkozó adatok, gyermekétkeztetés megoldásának módjai, kedvezményben részesülőkre vonatkozó statisztikai adatok.*

*3.Az önkormányzat által biztosított személyes gondoskodást nyújtó ellátások bemutatása: gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai), gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.*

*4-5.*

*6.A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.*

*7. Jövőre vonatkozó javaslatok, célok meghatározása a* [*Gyvt.*](https://uj.jogtar.hu/) *előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).*

*8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.*

*9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).*

Hévíz városban a gyermekek védelmét pénzbeli, természetbeni és személyes gondoskodás keretébe tartozó gyermekjóléti alapellátások továbbá a Gyvt.-ben meghatározott hatósági intézkedések biztosítják.

A személyes gondoskodást nyújtó alapellátások keretében:

* család- és gyermekjóléti szolgáltatást biztosít a Teréz Anya Szociális Integrált Intézmény Család- és Gyermekjóléti Szolgálatán keresztül,
* a gyermekek napközbeni ellátása keretében megszervezi a családban élő gyermekek életkorának megfelelő nappali felügyeletét, gondozását, nevelését és étkezetését, továbbá bölcsődei ellátást biztosít saját fenntartású intézmény útján.

1. **A település demográfiai mutatói, különös tekintettel a 1-18 éves korosztály adataira.**

Hévíz város lakosságszáma **2019**. december 31-én **4699** fő volt, míg  2018. december 31-én 4740fő.

A lakosság korcsoportonkénti megoszlását az alábbi táblázat mutatja (2019. év)

|  |  |  |  |  |  |  |
| --- | --- | --- | --- | --- | --- | --- |
| Korosztály | 0-3 év | 4-6 év | 7-13 év | 14-18 év | 18 év feletti | **Összesen** |
| Fő | **82** | **82** | **225** | **151** | **4159** | **4 699** |

                                                                                                                                                                 Adatforrás: Népesség nyilvántartás – Hévíz

|  |  |
| --- | --- |
| születések alakulása | |
| év | fő |
| 2015. | 23 |
| 2016. | 19 |
| 2017. | 27 |
| 2018. | 20 |
| **2019.** | **20** |

A lakosság korösszetétele kedvezőtlennek tekinthető, mivel alacsony a fiatalkorúak és meglehetősen magas az idős népesség aránya, a 0-18 éves korosztály a város lakosságán belül 11,49 %-os arányban van jelen.

|  |  |  |  |  |  |
| --- | --- | --- | --- | --- | --- |
| **Év/fő** | 0-18 éves | 19-59 éves | 60-79 éves | 80-100 éves | Összesen |
| 2018. év | 576 | 2283 | 1510 | 371 | 4 740 |
| **2019. év** | **540** | **2257** | **1527** | **375** | **4 699** |

Adatforrás: Népesség nyilvántartás – Hévíz

A város lakosságszáma az elmúlt évhez viszonyítva csökkent (2019. évben az előző évhez képest 41 fővel), és a 0-18 éves korosztály létszáma is évről-évre csökkenő illetve stagnáló tendenciát mutat, mely tendencia az alábbi diagramon jól látható.

Adatforrás: Népesség nyilvántartás - Hévíz

**2.1. Rendszeres gyermekvédelmi kedvezmény**

A Gyvt. 19. §-a értelmében a **rendszeres gyermekvédelmi kedvezmény**re való jogosultság megállapításának célja annak igazolása, hogy a gyermek szociális helyzete alapján a meghatározott gyermekétkeztetés normatív kedvezményének, természetbeni támogatásnak, a Gyvt-ben és más jogszabályban meghatározott egyéb kedvezményeknek az igénybevételére jogosult.

A rendszeres gyermekvédelmi kedvezményre való jogosultság fennállása esetén évente két alkalommal 2019. évtől pénzbeli támogatás kerül folyósításra. A pénzbeli támogatás összege 2019. évben is alkalmanként és gyermekenként 6000 Ft/fő, hátrányos illetve halmozottan hátrányos helyzet esetén 6500 Ft volt, mely készpénzben került a jogosultakhoz.

# A jegyző a kedvezményre való jogosultságot a gyermeket gondozó családban az egy főre jutó havi jövedelem összege és a vagyoni helyzet alapján bírálja el. A jövedelemhatár a gyermekét egyedül nevelő szülő esetében 41 325 Ft, a gyermekét nem egyedül nevelő szülő esetében 38 475 Ft, a vagyoni értékhatár külön-külön számított értéke az 570 000 Ft-ot, egybeszámított értéke pedig az 1 995 000 Ft-ot nem haladhatja meg. Amennyiben a fenti jövedelmi és vagyoni határ valamelyikét átlépi a kérelmező, úgy kérelmét el kell utasítani.

Az elmúlt évben 8 gyermek részére került új rendszeres gyermekvédelmi kedvezmény megállapításra. A rendszeres gyermekvédelmi kedvezményre való jogosultság megállapítása alapján, a gyermek szociális helyzete alapján jogosult a gyermekétkeztetés normatív kedvezményének, valamint az évi pénzbeli támogatásnak, és külön jogszabályban meghatározott egyéb kedvezmények igénybevételére.

A 2019. évben rendszeres gyermekvédelmi kedvezményre vonatkozó kérelem nem került elutasításra.

2019. évben a rendszeres gyermekvédelmi kedvezményre jogosult gyermekek száma augusztus hónapban 9 kiskorú, 1 nagykorú, november hónapban 9 kiskorú, 1 nagykorú volt. Összesen 123 000 Ft értékű pénzbeli támogatás került kiutalásra.

A rendszeres gyermekvédelmi támogatásban részesülők száma évek óta csökkenő tendenciát mutat.

**2.2** **Az önkormányzat által nyújtott pénzbeli, természetbeni ellátások**

A pénzbeli és természetbeni ellátások célja, hogy a nehéz anyagi körülmények között élő családokat segítse és az ilyen családban élő gyermekek hátrányos helyzetét csökkentse, hogy a gyermek családi környezetben történő ellátása biztosított legyen.

A gyermekvédelmi törvény alapján megállapítható rendszeres gyermekvédelmi kedvezmény, mint pénzbeli ellátás mellett a települési önkormányzat képviselő-testülete a rendeletében meghatározott módon és feltételek szerint a gyermek és fiatal felnőtt rászorultságára tekintettel pénzbeli támogatást állapíthat meg.

# A szociális támogatási rendszer 2015. március 1. napján bekövetkezett törvényi változása alapján a települési támogatásról szóló 11/2015. (II. 26.) önkormányzati rendelet (a továbbiakban: Ör.) került megalkotásra. Az Ör. hatályba lépése óta több módosításon ment keresztül, amely a családok és a gyermekek támogatását szolgálja.

A gyermek nevelésére rendkívüli települési támogatást általában gyermeküket egyedül nevelő szülők, szociálisan rászorult családok, alacsony foglalkoztatottságú személyek igénylik.

# **Rendkívüli települési támogatás** állapítható meg annak a személynek, aki létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzd, és havi jövedelme az öregségi nyugdíj mindenkori legkisebb összegének 275%-át, egyedül élő vagy egyedülálló esetén 310%-át nem haladja meg.

# Rendkívüli települési támogatási kérelem indokaként 2019. évben a kérelmezők 57 esetben a gyermekneveléssel kapcsolatos költségeket jelölték meg.

1. **Születési támogatás**

Az Ör. 27. §-a alapján a polgármester egyszeri, 50 000 Ft összegű támogatást biztosít a szülőnek *gyermeke születését követő száznyolcvan napon belül az egy főre számított családi jövedelem* figyelembe vételével. 2019. évben ezen a jogcímen 11 esetben segítette az önkormányzat az újszülött gondozási költségeinek fedezését, összesen 550 ezer Ft összegben.

1. **Iskolakezdési támogatás**
2. július 6. napjával új támogatási forma került bevezetésre, amellyel az általános iskolai tanulók iskolakezdéséhez biztosít a rászorulóknak segítséget az önkormányzat. Iskolakezdési támogatás állapítható meg annak a szülőnek, törvényes képviselőnek, akinek alapfokú oktatási intézményben tanuló hévízi lakóhelyű, vagy az életvitelszerűen Hévízen lakó és bejelentett tartózkodási helyű gyermeke van. Az iskolakezdési támogatás nyújtásának feltétele, hogy az egy főre jutó havi jövedelem a kérelmező családjában az öregségi nyugdíj mindenkori legkisebb összegének 400%-át (114.000 Ft-ot) nem haladja meg. A pénzbeli támogatás összege gyermekenként 8000 Ft.

A bevezetés évét követően 48 gyermek részére 384 ezer Ft összegben került támogatás megállapításra, ezen támogatási forma bevezetésével az oktatásban részt vevők teljes köre lefedésre került, hiszen elmondhatjuk, hogy az önkormányzat az alapfokú oktatási intézményekben tanulóktól a felsőfokú képzésig minden oktatási formában részt vevőt támogat.

1. **Hévíz Hazavár Önkormányzati útiköltség hozzájárulás és ösztöndíj**

A középfokú oktatásban részesülők részére Hévíz Város Önkormányzat Képviselő-testülete „**Hévíz Hazavár”** Önkormányzati Útiköltség hozzájárulás és Ösztöndíj elbírálásának helyi szabályozásáról szóló 44/2015. (XI. 27.) önkormányzati rendelet szerint - az önkormányzat költségvetésének terhére - utazási költséget és ösztönzést biztosít a jobb tanulmányi eredmény elérésére. Az útiköltség tekintetében havi háromszori oda-vissza utazást támogat, egy tanulmányi féléven belül, míg az ösztöndíj a rendeletben meghatározott tanulmányi átlagokhoz kötött, havi összegű támogatás az adott félévre. 2016-os évhez képest növekedő tendenciát mutatva 2019. évben 84 tanuló részére 151 esetben 3 645 ezer Ft került támogatás kiutalásra.

1. **Bursa Hungarica Felsőoktatási ösztöndíj pályázat**

A Bursa Hungarica Felsőoktatási ösztöndíj pályázat keretében Hévíz Város Önkormányzat Képviselő-testülete döntése alapján 2019. évre 31 diák részére összesen 3 000 000 Ft támogatást biztosított. Az önkormányzati ösztöndíj összege egységesen 5000 Ft/hó.

1. **Védőoltási támogatás**

**Védőoltási támogatás** 2019. évben került bevezetésre, ahol a 2-15 hónapos közötti gyermekek a rotavírus és a gyennyes agyhártyagyulladás (mingococcus B törzs) ellni védőoltások költségének 2/3 részét az önkormányzat megtéríti a szülőknek. A támogatásban 4 család összesen 213 e Ft. összegű támogatásban részesült.

A fenti támogatási formák lefedik a gyermekek teljes korosztályát a csecsemőkortól a fiatal felnőtt korig.

**2.3.** **Gyermekétkeztetést**

A gyermekétkeztetést a Gazdasági, Műszaki Ellátó Szervezet által működtetett konyha látja el.  A GAMESZ a Bölcsődébe a napi 4x-i, a két Óvodába a napi 3x-i, az Általános Iskolába a délelőtti és délutáni kisétkezést, valamint a Kollégiumi vacsorát kiszállítással biztosítja, az Általános Iskolás és a Gimnáziumi tanulók déli étkeztetése az étteremben történik.

2019-ben az étkezést igénybe vevő gyermekek 40 %-a részesült átlagosan éves szinten 50%-os vagy 100 %-os kedvezményben, mely megoszlást intézményenként a mellékelt kimutatás tartalmazza.

A GAMESZ a gyermekétkeztetés során biztosítja a szakorvosi javaslatok szerinti diétás étkezést is, amely a különböző típusú diétás étkezések miatt (diabétesz-1 fő, fruktóz-paradicsom mentes-1 fő, laktóz mentes-2 fő, glutén mentes-2 fő, tejmentes-1 fő, alma-mogyoró mentes-1 fő, szénhidrátcsökkentett-1 fő) komoly feladatot jelent.

**Szünidei gyermekétkeztetés**

A Gyvt. 2016. január 1. napi módosítása értelmében a települési önkormányzat a szünidei gyermekétkeztetés keretében a szülő, törvényes képviselő kérelmére a déli meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosítja, és ezen kívül további gyermekek, így különösen a rendszeres gyermekvédelmi kedvezményre jogosult gyermekek részére ingyenesen biztosíthatja.

A Gyvt. előírása szerint megszervezésre került az érintettek részére, hogy a nyári szünetben legalább 54 munkanapon illetve az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon szülő, törvényes képviselő kérelmének megfelelő időtartamban a szünidei étkezés biztosítása.

Hévíz Város Jegyzője a jogszabályban meghatározottak figyelembe vételével tájékoztatta az érintetteket a szünidei gyermekétkezéssel kapcsolatos tudnivalókról.

A 2019. évi tavaszi szünetben 3 fő, őszi szünetben 3 fő, téli szünetben 3 fő élt az ingyenes szünidei gyermekétkezés lehetőségével.

**Rendszeres gyermekvédelmi kedvezményre jogosult gyermekek részére szintén ingyenesen biztosította az önkormányzat a nyári szünidei étkezést - déli meleg főétkezést - .**

# Hévíz Város Önkormányzat Képviselő-testületének 123/2019. (V. 30.) határozata értelmében ingyenesen biztosította a 2019. évi nyári szünidei gyermekétkeztetést, a déli meleg főétkezés vonatkozásában a hévízi lakóhelyű, vagy az életvitelszerűen Hévízen lakó és bejelentett tartózkodási helyű rendszeres gyermekvédelmi kedvezményre jogosult gyermek részére amennyiben azt a szülő vagy törvényes képviselő írásban kérelmezte.

A Képviselő-testület az ingyenesen biztosított déli meleg főétkezés időtartamát, a kedvezményre jogosultak teljes körére vonatkozóan, 54 munkanapban, a teljes nyári szünidő időszakára határozza meg, amely 2019. június 17. napjától 2019. augusztus 30. napjáig szólt.

A Gyvt. alapján ingyenesen 3 gyermek vette igénybe a nyári déli meleg főétkezést, 4 fő rendszeres gyermekvédelmi kedvezményben részesülő gyermeknek az önkormányzat költségvetéséből került az étkezés biztosításra.

A gyermekvédelmi kedvezményre jogosultak nyári szünidei déli meleg főétkezésének a költsége 69 390 Ft volt, amelyet 4 fő vett igénybe – amelyből 3 fő normál étkezésben és 1 fő diétás étkezésben részesült - 54 napon keresztül.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***Kimutatás*** | | | | | | | | | | | | | | | | | | | | | | | |
|  | | | | | | | | | | | | | | | | | | | | | | | |
| *2019. évi* ***gyermekétkeztetés kötött felhasználású állami támogatás*** *III.5.a) pontja szerinti* | | | | | | | | | | | | | | | | | | | | | | | |
| *a finanszírozás szempontjából elismert dolgozói létszám és az étkeztetési feladatot ellátók után járó bértámogatás kiszámítása* | | | | | | | | | | | | | | | | | | | | | | | |
|  |  |  |  |  |  |  |  |  |  |  |  |  |  |  |  |  | |  |  |  |  |  | |
| Intézmény megnevezése: GAMESZ | | | | |  |  |  |  |  |  |  |  |  |  |  |  | |  |  |  |  |  | |
|  |  |  |  |  |  |  |  |  |  |  |  |  |  |  |  |  | |  |  |  |  |  | |
|  | |  |  |  |  |  |  |  |  |  |  |  |  |  |  |  | |  |  |  |  |  | |
| Intézmény | Étkezésben ellátottak száma | | | | | | | | | | | | | | | | | | | | | | |
| 100 %-os kedvezményben részesülők száma | | | | | 50 %-os kedvezményben részesülők száma | | | | | Normatív kedvezményben nem részesülő száma | | | | | | Étkeztetettek száma összesen | | | | | | Étkeztetet-tek száma mindösszesen |
|
| ötszöri étkezésben részesül | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül | ötszöri étkezésben részesül | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül | ötszöri étkezésben részesül | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül | ötszöri étkezésben részesül | | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül |  | |
| Bölcsőde |  | 9 |  |  |  |  |  |  |  |  |  | 6 |  |  |  |  | | 15 |  |  |  | 15 | |
| Óvoda |  |  | 89 |  |  |  |  |  |  |  |  |  | 22 |  |  |  | |  | 111 |  |  | 111 | |
| Általános iskola |  |  | 16 |  | 1 |  |  | 37 |  | 35 |  |  | 106 |  | 104 |  | |  | 159 |  | 140 | 299 | |
| Gimnázium |  |  |  |  |  |  |  |  |  | 31 |  |  |  |  | 91 |  | |  |  |  | 122 | 122 | |
| Szakközépis-kola |  |  |  |  |  |  |  |  |  |  |  |  |  |  |  |  | |  |  |  |  |  | |
| Szakiskola |  |  |  |  |  |  |  |  |  |  |  |  |  |  |  |  | |  |  |  |  |  | |
| Kollégium |  |  |  |  |  |  |  |  | 6 |  |  |  |  | 8 |  |  | |  |  | 14 |  | 14 | |
| **Összesen** |  | **9** | **105** | **0** | **1** | **0** | **0** | **37** | **6** | **66** | **0** | **6** | **128** | **8** | **195** | **0** | | **15** | **270** | **14** | **262** | **561** | |

**3. Az önkormányzat által biztosított személyes gondoskodást nyújtó ellátások bemutatása:**

# Hévíz Város Önkormányzat Képviselő-testülete a Gyvt-ben meghatározottaknak megfelelően a szociális szolgáltatásokról és a személyes gondoskodást nyújtó gyermekjóléti ellátásokról 21/2014. (IV. 29.) önkormányzati rendeletében szabályozza a személyes gondoskodást nyújtó gyermekvédelmi alapellátások formáit, igénybevételük feltételeit.

Önkormányzatunk a [Gyvt. 15. § (2) bekezdésében](http://uj.jogtar.hu/) meghatározott személyes gondoskodást nyújtó gyermekjóléti alapellátások közül:

*a) a* gyermekjóléti szolgáltatást a Teréz Anya Szociális Integrált Intézmény Családsegítő és Gyermekjóléti Szolgálat – a továbbiakban Szolgálat - útján,

*b)*gyermekek napközbeni ellátását a családban élő gyermekek életkorának megfelelő nappali felügyeletét, gondozását nevelését, foglalkoztatását és étkeztetését kell biztosítani.

A Szolgálat 2019. évi beszámolóját az 1. számú melléklet tartalmazza.

A gyermekek napközbeni ellátása az önkormányzat által fenntartott bölcsődében és óvodában, biztosított. Az óvoda nyári nyitva tartását úgy alakította, hogy az egész szünidő alatt biztosított volt a gyermekek elhelyezése.

Hévíz Város Önkormányzat évek óta nyári napközit szervez azoknak a 6 és 14 éves kor közötti hévízi lakcímmel rendelkező vagy a hévízi Illyés Gyula Általános Iskolába járó gyermekeknek, akiknek az elhelyezését a szülők nem vagy csak nehézkesen tudják megoldani a nyári szünidőben. A napközi 2019. július 01. és augusztus 16. között 7 héten át várta a gyermekeket az Illyés Gyula Általános Iskolában. Az Általános Iskola az Önkormányzattal együttműködve kreatív kézműves programokkal, sportfoglalkozásokkal, mozi-látogatással színesítette a gyermekek programját. Az előző évhez hasonlóan nagyon magas volt a jelentkezők száma, heti 70-80 kisgyermek vette igénybe a színes programokat. A gyermekfelügyeleti feladatok ellátását az általános iskola pedagógusai biztosították.

**4. – 5. értékelési pontok hatályon kívül helyezésre kerültek.**

**6. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása:**

A Zala Megyei Kormányhivatal Hatósági Főosztály Szociális és Gyámügyi Osztálya gyámhatósági és gyermekvédelmi területen szakmai ellenőrzést nem folytatott le az elmúlt évben.

**7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések):**

A gyermekvédelmi rendszerhez kapcsolódó hatósági intézkedések megtétele a gyámhivatal hatáskörébe tartozik, a jegyző hatásköre gyámhatósági ügyekben környezettanulmány készítésére, a gyermek rendszeres gyermekvédelmi kedvezményre való jogosultság megállapítására, a rendszeres gyermekvédelmi kedvezményre jogosult gyermek, nagykorúvá vált gyermek hátrányos és halmozottan hátrányos helyzete fennállásának megállapítására és a jogszabályokban meghatározott hatáskörébe utalt egyéb gyermekvédelmi és gyámügyi feladatokra terjed ki.

Az önkormányzat feladata a gyermekek védelme helyi ellátó rendszerének kiépítése és működtetése, a területén lakó gyermekek ellátásának megszervezése. A népjóléti ágazatba tartozó intézmények esetében kiemelkedő feladat a hosszú évek alatt kialakított minőségi szakmai munka színvonalának megőrzése.

#### Hévíz Város Önkormányzat feladatait a Gyvt. 94. §-a határozza meg, ennek figyelembevételével biztosítja a személyes gondoskodást nyújtó gyermekjóléti alapellátásokat, illetve a törvényben foglaltak figyelembevételével szervezi és közvetíti a máshol igénybe vehető ellátásokhoz való hozzájutást.

Az önkormányzat döntéshozatalai során továbbra is figyelembe kell venni a gyermekek mindenek felett álló érdekeit. Az elmúlt időszakban is és a jövőre nézve is figyelembe vételre került a pénzbeli és természetbeni ellátásokra vonatkozó javaslatok a gyermekvédelemi rendszerhez kapcsolódó személyek és szervezetek részéről.

A települési önkormányzat hatáskörébe tartozó gyermekvédelmi és gyermekjóléti feladatait a Hévízi Polgármesteri Hivatal Hatósági Osztálya látja el.

A hatósági munka során kiemelt figyelmet kell fordítani arra, hogy a ténylegesen rászorulók vegyék igénybe a különböző támogatásokat. A gyermek veszélyeztetettségét, illetve a család, a személy krízishelyzetét észlelő rendszer (a továbbiakban jelzőrendszer) a szociális, gyerekjóléti- és gyermekvédelmi ellátórendszer egyik alapköve, a családok, gyermekek és felnőttek védelmének, a problémák megelőzésének és mielőbbi megszüntetésének alapvető garanciális eleme. A jelzőrendszer szervezése és működtetése településszintű feladat, a család- és gyermekjóléti szolgáltat feladatainak rendszerében jelenik meg. A jelzőrendszer hatékony működése, a gyermekek érdekének megfelelő megoldások keresése, a magas szakmai színvonalon végzett munka, a prevenció, mint alapelv érvényre juttatása továbbra is kiemelt feladat.

További feladatunk, hogy az önkormányzat által megállapított széleskörű támogatási formákról folyamatosan tájékoztassuk az érintetteket, hogy kellő információval rendelkezzenek és éljenek a támogatás lehetőségével, az igénybe vevők száma – a demográfiai adatok kivételével – ne csökkenjen.

Fontos lenne, hogy még több olyan kulturális és egyéb program szerveződjön a városban, amely a fiatalok érdeklődésére is számot tart és hozzájárul a szabadidejük hasznos eltöltéséhez.

**8. A bűnmegelőzési program főbb pontjainak bemutatása, valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása:**

Hévíz Város Önkormányzat Közbiztonsági és Bűnmegelőzési Koncepciója a 72/2009. (III. 31.) számú képviselő-testületi határozattal került elfogadásra. A koncepció a közbiztonság helyzetének javítása érdekében bűnmegelőzési programtervet tartalmaz, mely a bűnözés visszaszorítását, a személy elleni erőszakos, vagyon elleni bűncselekmények visszaszorításán kívül célul tűzi ki a szenvedélybetegségek elterjedésének megakadályozását, a családon belüli erőszak kezelését.

2019. évben a Hévízi Rendőrőrsnek nem kellett jelzést tenni a városban fiatalkorú, vagy gyermekkorú által, vagy sérelmére elkövetett bűncselekmény, vagy családon belüli konfliktus miatti intézkedés nem volt.

A koncepció kimondja, hogy Hévíz közbiztonsági helyzete csak hatékony és eredményes összefogással valósítható meg. A helyi társadalmat fel kell készíteni a megelőzés lehetséges módjaira, erősítendő a felelősség érzet, valamint a jogkövető magatartás.

A koncepció a vagyonvédelemre, illetve a család gyermek és ifjúságvédelemre helyezi a hangsúlyt.

A Keszthelyi Rendőrkapitányság Hévízi Rendőrőrse a család- gyermek- és ifjúságvédelem, valamint a családon belüli erőszak kezelésével és a kiskorúak védelmével kapcsolatos feladatok végrehajtásából adódóan rendszeres kapcsolatot tart fenn a család- és gyermekjóléti szolgálattal. A havonta sorra kerülő jelzőrendszeri összejöveteleken, illetve az esetkonferenciákon részt vesznek. A jogszabályokban meghatározott értesítési kötelezettség, a jelzőrendszer megfelelő hatékonysággal működik.

Hévízen 2019. évben nem történt kiskorú által elkövetett, vagy kiskorú sérelmére elkövetett bűncselekmény, de a Keszthelyi Rendőrkapitányság illetékességi területén és országosan is megfigyelhető jelenség a fiatalok körében az online zaklatás, agresszió, bántalmazás növekedése, mely esetenként valódi fizikai erőszakban végződik. Ez alapján, a hévízi Illyés Gyula Általános Iskolával kapcsolatban az előző évi gyermekek közti konfliktusok, bántalmazások nyomán is fontosnak tartottuk a biztonságos internethasználatra felhívni a szülők figyelmét. 2019. február hónapban a Nemzetközi Biztonságos Internetnaphoz kapcsolódóan 3 szülői értekezleten is szerepelt témaként.

2019.02.05. Hévíz Ált. Isk. 4.-6. o. szülői ért.          Internetbiztonság 60 szülő

2019.02.06. Hévíz Ált. Isk. 5.-7.-8. o. szülői ért.      Internetbiztonság, Drogprevenció 80 szülő

2019.02.18. Hévíz Ált. Isk. 2-3-4. o. szülői ért.        Internetbiztonság, Ifjúságvédelem 78 szülő

Konkrét bűnmegelőzési programok elindítása a kedvező bűnügyi helyzet miatt nem vált szükségesség a hévízi oktatási intézményekben. A hévízi iskolák egyre több esetben élnek a lehetőséggel és hívják előadások megtartására a rendőrhatóságot, népszerű a közlekedésbiztonsági előadás.

Az általános iskola „Iskola rendőreként” kijelölt helyi körzeti megbízott e feladatkörében különböző témakörökben tájékoztató előadásokat, foglalkozásokat tartott.

2019 évben 1 alkalommal vettek részt a TASZII Család- és Gyermekjóléti Intézmény nyári táborában, ahol a nyár veszélyeire és hívták fel a gyermekek figyelmét és bűn- és balesetmegelőző tevékenységet folytattak.

2019. évben a Rendőrség kiemelt figyelmet fordított a fiatalkorúak alkohol és kábítószer fogyasztásának ellenőrzésére. Ennek érdekében társszervek bevonásával (NAV, Fogyasztóvédelem stb. rendszeresen ellenőrizték a városban található szórakozóhelyet, vendéglátó-ipari egységeket.

**9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció, stb.):**

A városban működő civil szervezetek elsősorban a szabadidős programokban, valamint a bűnmegelőzésben és a közbiztonság megőrzésében vesznek részt. Az Önkormányzat e szervezetek tevékenységét anyagilag és erkölcsileg is támogatja. A civil szervezetek, de itt említeném meg az egyházakat, és művelődési intézményünket is, akik több olyan programot szerveznek, amelyek akár a veszélyeztetett fiatalok érdeklődését is felkelthetik.

A **Hévízi Önkéntes Tűzoltó Egyesület** tevékenységén keresztül komoly szerepet vállal az hévízi és a környező települések ifjúságának nevelésében.

**Hévízi Sportkör** **Hévízi Sportkör** nyolc szakosztályának alapvető célja, hogy a fiatalok részére nyújtson lehetőséget a sportoláson keresztül szabadidejük hasznos egyben egészséges keretek közötti eltöltésére. A Sportkör célja, hogy szakági szinten és morális értelemben is, életre felkészített fiatalok kerüljenek ki a hétköznapok világába. A Hévízi Sportkörnek helyi szinten sikerült elérnie, hogy sportolóikat az egészséges életmódra nevelje és távol tartsa a káros szenvedélyek egyre kimeríthetetlenebb tárházától.

A Sportkör keretein belül közel 300 18 év alatti Hévíz és Hévíz környéki fiatalkorú sportol. Sportolók legnagyobb létszámban a Labdarúgó Szakosztályban találhatóak, őket a kézilabda és nagy örömünkre megújult szakosztályként a kosárlabda követi.  A fiatalok mozgásigényének kielégítése céljából az alábbi sportágak állnak fiatalok rendelkezésére: asztalitenisz, kézilabda, kosárlabda, labdarúgás, ökölvívás, íjászat és sakk. Éves szinten edzések, versenyek, edzőtáborok és továbbképzések biztosítják a fiatalok sportolási lehetőségét.

A gyermekek zenei képzését segíti a **Musica Antiqua Együttes Baráti Köre**. Az egyesület céljai közt a tehetséggondozás, zenei nevelés, oktatás szerepel. A komolyzene népszerűsítésében vállal kiemelkedő szerepet, hazai és külföldi hangversenyeket szervez, a gyermekek számára hasznos szabadidő eltöltést biztosít.

Az **Új Színpad Egyesület** művészeti tevékenységén keresztül járul hozzá a fiatalok szabadidejének hasznos eltöltéséhez. Népszerű a gyermekek körében a modern tánctagozat és a Terepasztalos Stratégiai Játék Klub is.

**Zonta Hévízi Térségi Klub** célja, a családok, idősek támogatása, fő mottójuk amely meghatározza tevékenységüket, adni és kapni, hogy ismét adhassunk. Minden évben adományt, ruhaneműt gyűjtenek, a saját készítésű süteményeik  adományait  a gyermekek  támogatására fordítják. Hagyományukká vált, hogy a 8. osztályosok ballagásán díjakat adnak át, olyan tanulóknak, akik  eredményesek és arra rászorultak.

2019. évben már az óvodások részére is sikerült húsvéti tojás-és nyuszi kereső meglepetés programot szervezni a tó körüli parkban.

**Hévízi Szobakiadók Szövetségének** az elmúlt évben is a jótékonysági tevékenysége került előtérbe. Decemberben az adventi vasárnapokon a Művelődési Intézménnyel közösen szervezett, 4 napos Jótékonysági Sütivásár keretein belül az egyesületük tagjai által sütött édességeket kínálták kis csomagokban. A teljes bevételt a hévízi Család-, és Gyermekjóléti Szolgálat kapta.

A **hévízi Brunszvik Teréz Óvodai Alapítvány** 2019. évben megrendezett óvodapedagógusi továbbképzésekhez, a gyermekek részére múzeumpedagógiai bérlet vásárlásához, és a Nemzetközi Gyermeknaphoz kapcsolódó vidámparki szolgáltatáshoz, gyermekek szállításához járult hozzá összesen 658 ezer forinttal.

A **Bibó István Gimnáziumért Alapítvány** 2019-ben is támogatta és hozzájárult  a középiskola anyagvásárlásához (alkotókörök részére), iskolai eszközök beszerzéséhez (projektorok, állványok, hangfalak), rászoruló tanulók egész éves támogatásához, tanév végi jutalomkönyvek vásárlásához, évfolyamelsők jutalmazásához. Az alapítvány támogatta az iskola folyóirat állományának és szakkönyvi palettájának szélesítését.

Az **Illyés-Moll Alapítvány az Illyés Gyula Általános Iskoláért**  2019. évben az általános iskola kitűnő tanulmányi eredményt és kimagasló versenyeredményt elért tanulóit könyvjutalomban részesítette, hozzájárult a játszóházak anyagköltségéhez, a versenyen résztvevő tehetséges tanulók utazási költségéhez, anyagilag segítette az iskola osztályaiban a szociálisan rászoruló tanulók táborozását, kirándulását.”

 Hévíz Város Önkormányzata és a **Polgárőr Egyesület** Alsópáhok közötti megállapodás alapján a Polgárőr Egyesület is hozzájárul a város közbiztonságának javításához, a gyermek és ifjúságvédelemhez.

**Tisztelt Képviselő-testület!**

Kérem az előterjesztés megvitatását, a határozati javaslat elfogadását. A döntés egyszerű többséget igényel.

1. számú melléklet

**Teréz Anya Szociális Integrált Intézmény**

**Család- és Gyermekjóléti Szolgálat**

**8380. Hévíz, Vörösmarty u. 38.**

**Tel.: 83/343-293 30/487-8920**

**e-mail:** szolgalat@hevizterezanya.hu

**Beszámoló**

**a Család- és Gyermekjóléti Szolgálat**

**2019. évi munkájáról**

**Az intézmény neve, elérhetősége:**

|  |  |
| --- | --- |
| Intézmény neve: | **Teréz Anya Szociális Integrált Intézmény**  **Család- és Gyermekjóléti Szolgálat** |
| Címe: | **8380 Hévíz, Vörösmarty u. 38.** |
| Telefonszám: | **83/343-293; 30/487-8920; 30/185-7969** |
| E-mail: | szolgalat@hevizterezanya.hu |
| Intézményvezető: | **Varga András** |
| Szociális ágazati vezető: | **Bali Júlia** |

**Szervezeti forma:** integrált intézmény keretében működik (a Teréz Anya Szociális Integrált Intézmény keretében látja el feladatait, önálló szakmai egységként).

**Fenntartó:** Hévíz Város Önkormányzata

**Feladatellátás személyi feltételei 2019-ben**

A szolgálat állandó szakmai létszáma: **2 fő családsegítő** látja el a család-és gyermekjóléti feladatokat.

2016. január 1-től a két szakmai egységet, a családsegítést és a gyermekjóléti szolgáltatást központilag összevonták, az eggyé vált két szolgáltatást 4.000 fő lakosonként 1 fő családsegítő látja el.

Szakál Edit családsegítő helyettesítését a gyermekvállalása idejére Kecskés-Kerese Erika látta el 2019.09.18-ig. Ezt követően Polgárné Bertók Orsolya végzi a helyettesítést 2019. november 17-től. Kóti Éva Julianna 2018. szeptember 26.-tól látja el a családsegítői munkakört. A szolgálat családsegítői munkakörhöz kapcsolódó feladatait két munkavállaló végzi, a közvetlen szakmai irányítást az intézményvezető és a szociális ágazati vezető látja el.

A két családsegítő Cserszegtomajon és Hévízen végzi tevékenységét, nem területi felosztásban tevékenykednek.

Helyettes szülői koordinátor: -

Családsegítők adatai (2019. december 31-én):

|  |  |  |  |  |
| --- | --- | --- | --- | --- |
| **név** | **szakirányú szakképesítéssel rendelkezik** | | **végzettsége** | **feladatellátás**  **(óra szerint)** |
|  | igen | nem |  |  |
| Kóti Éva Julianna | X |  | szociálpedagógus | heti 40 óra |
| Polgárné Bertók Orsolya | X |  | mentálhigiénés szakember | heti 40 óra |

Közreműködő szakemberek a 2019-es évben:

|  |  |  |  |
| --- | --- | --- | --- |
|  | **Név** | **Szakterület** | **Feladatellátás időtartama** |
| 1. | Sárközi István | Pszichológus | Szükség szerint – változó |
| 2. | Baráth Bernadett | Pszichológus | Szükség szerint – változó |
| 3. | Rosta Andrea | Családterapeuta | Szükség szerint-változó |
| 4. | Csonkáné Bokrovics Andrea | Kineziológus | Szükség szerint-változó |

**A feladatellátás tárgyi feltételei:**

A szolgálat központja Hévízen van, 2017. március 16-tól a Vörösmarty u. 38. szám alatt található, az Idősek Klubja fölött. Az új telephely két irodahelyiséggel (ami egyben az interjúszoba is), valamint váró helyiséggel (játszó sarokkal) és egy tanácskozó teremmel rendelkezik. A munkavégzéshez és a kliensfogadáshoz szükséges feltételek rendelkezésre állnak: interjúszoba, nyomtató, fénymásoló, telefon (vezetékes és mobil). A családsegítők rendelkeznek számítógéppel, internet hozzáféréssel.

A családsegítők különböző közlekedési eszközöket vesznek igénybe munkájuk végzéséhez: saját gépkocsi, egy-két esetben kerékpár.

A fogadóórák Cserszegtomajon heti rendszerességgel kerülnek megtartásra, Hévízen a Szolgálat (2016. január 1-től péntek kivételével) minden nap fogadja a klienseket. A fogadóórák rendje kifüggesztve megtalálhatók többek közt a polgármesteri hivatalok faliújságjain is.

Gyermekek átmeneti gondozását biztosító intézmény, szolgáltatás településeinken nem működik.

**Szakmai programokon való részvétel:**

A szolgálat családsegítői a 2019-es évben részt vettek szakmai műhelyen Zalaegerszegen, egy alkalommal. Szakmai fórumon szintén Zalaegerszegen, ahol többek között dr. Solt Ágnes Országos Kriminológiai Intézet tudományos főmunkatársa tartott előadást kutatási eredményéről „**A családon belüli erőszak és a rendszer válasza”** címmel. Az országos adatok megyei bontásban is szerepeltek, amelyek elgondolkodtatóak voltak a hallgatók számára. 2015-ben Zala megyében csak 16 db ügy került bírósági szakaszba gyermekveszélyeztetés kapcsán, 4,3 % kapcsán született ebből jogerős ítélet. Sok esetben a jelzőrendszer tagjai nem jeleznek, vagy jeleznek, de nagyon sokszor nem elég hatékony a további esetkezelés, tevékenység, a rendszer akadályokkal küzdve működik. A családon belüli erőszakkal kapcsolatos ügyeknél sajnos, ahogy az országos tendencia is, az esetek 85%-ban érdemben semmi nem történik, ezekről van papír, esetleg a gyermekek védelembe vétele megtörténik, de legtöbbször évekig ebben a nehéz környezetben élnek. A jelzések száma és a valós esetek száma (fizikai, érzelmi bántalmazás, elhanyagolás stb.) között valószínűsíthető, hogy hatalmas a különbség, a látencia. A társadalom, az emberek jelentős része – gyakran félelemből – még mindig asszisztál ezekhez az esetekhez, azok fenntartásához, és nincsenek hatékony eszközeink ezek kezelésére. Az előadás szakmai téren hasznos információkat nyújtott, ezért a 2020-as évi szakmai tanácskozásra előadóként dr. Solt Ágnest hívta meg Szolgálatunk.

A nagykanizsai Javítóintézetben esetmegbeszéléseken vettünk részt 7 alkalommal, melynek célja a szakemberek mentálhigiénés támogatása, a kiégés megelőzése esetmegbeszéléssel.

Szupervízión 2019 szeptemberében vehettünk részt Wiesner Erzsébet országosan elismert szupervízor vezetésével összesen 7 alkalommal 30 órában.

**Az ellátott településen élő összlakosság száma:**

|  |  |  |  |
| --- | --- | --- | --- |
| **Település** | **Lakosságszám (fő)**  **2017.évben** | **Lakosságszám (fő)**  **2018. évben** | **Lakosságszám (fő)**  **2019. évben** |
| Hévíz | 4 705 | 4 747 | 4740 |
| Cserszegtomaj | 3 117 | 3 202 | 3 343 |
| **Összesen** | 7822 | 7949 | 8083 |

A táblázatból jól kivehető, hogy Hévíz lakosságszáma pár fős csökkenést mutat az előző évhez képest, míg Cserszegtomaj lakosságszáma az elmúlt két évben növekedett.

**Együttműködési megállapodással rendelkező kliensek korcsoportos bontásban** (2019. december 31.-ei záróadat):

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **0-2 év** | | **3-5 év** | | **6-17 év** | | **18-24 év** | | **25-34 év** | | | **35-49 év** | | | **50év felettiek** | | | **Összesen (fő):** | | | **Családok száma** | |
| **ffi** | **nő** | **ffi** | **nő** | **ffi** | **nő** | **ffi** | **nő** | | **ffi** | **nő** | | **ffi** | **nő** | | **ffi** | **nő** | | **ffi** | **nő** | |  | |
| **Hévíz** | 3 | 3 | 1 | 0 | 6 | 5 | 1 | 1 | | 1 | 1 | | 6 | 9 | | 3 | 5 | | 21 | 24 | | 19 | |
| **Cserszegtomaj** | 4 | 4 | 2 | 1 | 11 | 8 | 1 | 6 | | 6 | 3 | | 6 | 8 | | 1 | 3 | | 31 | 33 | | 25 | |
| **Összesen** | 7 | 7 | 3 | 1 | 17 | 13 | 2 | 7 | | 7 | 4 | | 12 | 17 | | 4 | 8 | | 52 | 57 | | 44 | |

A gondozási esetek a kapcsolatfelvétel módja szerint általában a jelzőrendszer tagjai által kezdeményezettek, de egyre többen keresnek fel bennünket önként is.

**A jelzőrendszer által küldött jelzések száma 2019. évben**

|  |  |  |
| --- | --- | --- |
|  | **Küldött jelzések száma** |  |
| **Hévíz** | **Cserszegtomaj** |
| Egészségügyi szolgáltató | **1** | **0** |
| Ebből védőnői jelzés | **0** | **0** |
| Személyes gondoskodást nyújtó szociális szolgáltatók | **2** | **1** |
| Kisgyermekek napközbeni ellátását nyújtók | **0** | **1** |
| Átmeneti gondozást biztosítók | **0** | **0** |
| Menekülteket befogadó állomás, menekültek átmeneti szállása | **0** | **0** |
| Köznevelési intézmény | **1** | **3** |
| Rendőrség | **1** | **1** |
| Ügyészség, bíróság | **-** | |
| Pártfogó felügyelet | **-** | |
| Társadalmi szervezet, egyház, alapítvány | **-** | |
| Áldozatsegítés és kárenyhítés feladatait ellátó szervezet | **-** | |
| Állampolgár | **1** | **0** |
|  |  |  |
| Önkormányzat, jegyző, gyámhivatal | **2** | **3** |
| Munkaügyi hatóság | **-** | |
| **Összesen:** | **8** | **9** |

|  |  |  |  |
| --- | --- | --- | --- |
| **Statisztikai adatok (2019. december 31-ig)** | **Hévíz** | **Cserszegtomaj** | |
| alapellátásban részesülők száma / család száma | **45 fő / 19 család** | | **64 fő/25 család** |
| védelembe vett gyermekek/család száma  (a központ által a gondozásba bevonódva ellátott esetek száma) | **1 gyermek** | | **5gyermek/3 család** |
| átmeneti gondozásban részesülő gyermekek/család száma | **-** | | |
| nevelésbe vett gyermekek/család száma | **-** | | |
| utógondozás száma |  | | **3 gyermek/ 1 család** |
| családba fogadások száma  ideiglenes hatállyal elhelyezett gyermekek száma | **-** | | |
| ideiglenes hatállyal elhelyezett gyermekek száma | **-** | | |
| pártfogói felügyelet alatt álló gyermekek száma |  | | **1 gyermek** |

Eseti segítségnyújtások száma (nem halmozott adat): **37 fő Cserszegtomajon**, **38 fő Hévízen**.

Környezettanulmányt **9** esetben készítettünk **Hévízen**, **7** alkalommal **Cserszegtomajon** a 2019. év folyamán.

**A szakmai tevékenységeink számszerűsítve:**

A *gyermekjóléti és családsegítő szolgáltatás* szakmai mutatói 2019. december 31-ig tartalmazzák a kliensek számára egyéni esetkezelést, családlátogatást, információnyújtást, hivatalos ügyek intézésében történő segítségnyújtást, segítő beszélgetést, közvetítést más szolgáltatásba, jelzést, tanácsadást, adományozást, pszichológiai tanácsadást, esetmegbeszéléseket, azaz az alapellátás során gondozott, védelembe vett gyermekekkel és családjaikkal végzett feladatokat.

2019-ben több alkalommal szerveztünk **esetkonferenciát, esetmegbeszélések**et.

Hévíz településen esetkonferenciára 4 alkalommal került sor. Esetmegbeszélésre 8 esetben volt szükség. 3 gyermek esetében indítottunk hatósági eljárást, és egy alkalommal vettünk részt gyámhivatali tárgyaláson.

Cserszegtomajon esetkonferenciát 3, esetmegbeszélést 12 alkalommal tartottunk. Az esetkonferenciának a Cserszegtomaji Polgármesteri Hivatal tanácsterme ad helyet. A családok és a szakemberek számára semleges környezet elengedhetetlen a megbeszéléshez. A segítő folyamatban bekövetkező elakadások megoldása, a közösen gondolkodás és az esetleges krízishelyzetben történő cselekvési elemek megvitatása együttesen a fő szempontjai ezeknek az alkalmaknak.

Két esetben indítottunk hatósági eljárást, egy alkalommal vettünk részt **védelembe vételi tárgyalás**on a Keszthelyi Gyámhivatalban.

**Szakmaközi megbeszélés**t az év során 6 alkalommal szerveztünk a jelzőrendszeri tagok számára.

**Pszichológiai tanácsadás**on Cserszegtomaji kliensek közül **9 fő** vett részt (gyermek – felnőtt egyaránt) Baráth Bernadett és Sárközi István pszichológusoknál a szolgálat hivatalos helyiségében, illetve a helyi és a cserszegtomaji iskola tárgyaló termében.

Hévízi kliensek közül 8 fő vette igénybe a pszichológiai megsegítést, két esetben pedig a családterápiát.

Csonkáné Bokrovics Andrea kineziológus **8** esetben nyújtott segítséget klienseink számára Cserszegtomajon, 11 esetben Hévíz településen.

|  |  |  |  |
| --- | --- | --- | --- |
| **2019. évben biztosított egyéb szakmai szolgáltatások a Család- és Gyermekjóléti Szolgálat keretein belül** | | | |
|  | **Hévíz** | **Cserszegtomaj** | **összesen** |
| **Pszichológiai tanácsadás** | 24 | 10 | 34 |
| **Kineziológiai megsegítés** | 22 | 36 | 58 |
| **Családterápia** | 7 | 0 | 7 |
| **Összesen (alkalom)** | 53 | 46 | 99 |

**A gyermekjóléti és családsegítő szolgáltatás szakmai mutatói az elmúlt év statisztikai adatai alapján a következőképpen alakultak 2019-es évben**:

Kliensek számára az egyéni esetkezelést biztosítva problémáik közösen történő megfogalmazása után a segítő tevékenységet javarészét a következők alkotják:

**Hévíz településen:**

* családlátogatások (230 alkalommal)
* információnyújtás, - hivatalos ügyek intézésében történő együttműködés (151 alkalommal)
* segítő beszélgetés, tanácsadás (73 alkalommal)
* illetve közvetítés egyéb szakemberekhez (ideértve a pszichológiai tanácsadást, család, -és párterápiát, kineziológia lehetőségét) (41 alkalommal)
* Közvetítés pénzbeli, természetbeni ellátásokhoz (16 alkalommal)
* Adományközvetítés (240 alkalommal)
* Kríziskezelés (2 alkalommal)
* Konfliktuskezelés (8 alkalommal)
* Közösségfejlesztés (3 alkalommal)

**Egyéb szakmai tevékenységek**

**Prevenciós programok**

A veszélyeztetettség megelőzése érdekében, alternatív szabadidős tevékenységként az iskolai tanév ideje alatt két alkalommal Hévíz város területén **Játszóház** szervezésére került sor, ahol átlagosan *10-15 gyermek* van jelen. A programok többek között a néphagyományokra és az aktuális ünnepekre épülnek, ehhez kapcsolódnak a különböző kreatív tevékenységi körök.

A prevenciót fontosnak tartjuk, a veszélyeztetettség megelőzése, a családban történő nevelés támogatása érdekében. A gyermekekkel együtt töltött idő lehetőséget ad a beszélgetésekre, az esetleges nehézségeik megosztására is. Fokozza a bizalmi kapcsolat kialakulásának lehetőségét, a közös élmény pedig pozitív a gyakorta kevés hasznos szabadidős tevékenységet folytató gyermekek számára.

A korábbi hagyományoknak megfelelően, június 24-28-ig, és augusztus 26-30-ig a rászoruló, hátrányos helyzetű, halmozottan hátrányos helyzetű gyermekek részére **nyári napközis tábor** szervezésére került sor. A táborunk idejét az iskolai napközis táborhoz igazítjuk (előtte és utána). A látókörünkben lévő abszolút nehéz anyagi és szociális helyzetben lévő gyermekeket támogattuk idén ezzel a lehetőséggel. A jelentkezés magas, így a legnehezebb helyzetben lévő családoknak nyújtottunk segítséget ezzel a kezdeményezéssel. A résztvevők között idei évben SNI-s gyermekek, magatartásproblémával küzdők is részt vettek. Szeretnénk, ha azok jönnének, akiknek a hétköznapjaikban nincsenek hasonló lehetőségek az élményszerzésre, a közösségi keretben történő hasznos időtöltésre. Az adatokhoz képest, (hogy a résztvevők halmozott problémákkal és hátrányokkal küzdők voltak) semmilyen nehézséget, viselkedésbeli problémát nem tapasztaltunk. A közlekedési és viselkedésbeli szabályok lefektetése után mindenki követte az elvárásokat, együttműködő és motivált volt.

A tábor lehetőséget nyújt az indirekt módon történő preventív munkára, hogy a gyermekek megtapasztalhassák a szabadidő hasznos eltöltését, a kommunikáció fontosságát, és így esélyt adunk arra, hogy a későbbiekben az itt tapasztalt élmények által életükben hasznosítani tudják ezeket. Az iskolán kívül is legyen lehetőségük kapcsolatok kialakítására, a nehezebben beilleszkedő gyermekek is előnyt kovácsolhatnak mindebből.

**A 2019-es táborban előtérbe kerültek:**

* **hagyományőrzés:**

Több kultúra zenéi, táncai- ezekhez vetélkedők szervezése (táncos, mozgásos foglalkozások) A cigány és magyar népzene hallgatása, beszélgetés a hangszerekről, érzelmekről, amiket egy-egy alkotás kivált.

Fotókiállítás és a „Hévíz évezredei” c. kiállítás megtekintése az Egregyi Múzeumban.(Dotto kisvonattal és városnézéssel)

* **egészséges életmódra nevelés**

Mindennap friss gyümölcs fogyasztása

Mindennap mozgás – Jóga órák végzett jóga oktatók bevonásával: A mozgás, a relaxáció megismertetése a résztvevőkkel. Indiai hangtállal relaxációs óra.

Különleges, egészséges és nem drága ételbemutató, ételkóstolás, és az egészséges táplálkozásról szóló előadás.

Egész napos kirándulás Zalaszabarba a kalandozoo-ba. A kihagyhatatlan program, amit minden gyermek várt a táborban.

Ezen kívül ajátékok, sporttevékenységek, valamint kézműves tevékenységek biztosították a gyermekek tartalmas időtöltését. Előadást tartottak a rendőrség képviseletében a **biztonságos közlekedés**sel, illetve a **bűnmegelőzés**sel kapcsolatban. Mozi látogatásra is sor került. Volt olyan résztvevő gyermek, aki először járt moziban. Fagylaltozóba több alkalommal volt szerencsénk elmenni játszótéri játékkal, és sétával összekötve az időtöltést.

Kétszer 1 hetes nyári napközis táborunkat összesen **40 gyermek** vette igénybe. A júniusban megvalósuló táborunkra sikeresen pályázatunk az **Erzsébet a Kárpát-medencei Gyermekekért Alapítvány** pályázati kiírásán, így támogatásukkal valósulhatott meg, mint napközbeni ellátást nyújtó hagyományőrző Erzsébet-tábor.

Nemcsak Hévízről, hanem Cserszegtomajról is érkeztek gyermekek szolgálatunk biztosította utazásukat.

Fontos továbbá még megemlítenünk, hogy a tábor lebonyolítása kapcsán 3 fő kötelező közösségi szolgálatos, valamint diákmunkában tevékenykedő tanuló segített.

Önszerveződő jelleggel indítottuk el a 2015/2016-os tanév második felében a **pedagógiai munkacsoport**ot a hévíz Illyés Gyula Általános Iskolában. Az estemegbeszélő team alapelvei: a pontos és gyors információáramlás mellett, az együttgondolkodás, a problémák érdemi és hatékony kezelése, a célorientált munkamegosztás a legkompetensebb szakember bevonásával. A megbeszéléseket kéthetente keddre módosítjuk a résztvevők elfoglaltságaihoz igazodva.

**Szakmai munka Hévízen és Cserszegtomajon:**

*Együttműködési megállapodással ellátott* ***gyermekjóléti esetek veszélyeztetettségük szerint Cserszegtomajon****:*

* Nevelési probléma, következetlen nevelési elvekből adódóan: 3 kiskorú
* Családi konfliktusban érintettek száma: 4 kiskorú
* Anyagi főcsoportba tartozó veszélyeztetett kiskorúak: 12 gyermek.

Ebből elégtelen lakáskörülmények: 7 gyermek

*Együttműködési megállapodással ellátott* ***gyermekjóléti esetek veszélyeztetettségük szerint Hévízen****:*

* Nevelési probléma, következetlen nevelési elvekből adódóan: 2 kiskorú
* Családi konfliktusban érintettek száma: 1 kiskorú
* Anyagi főcsoportba tartozó veszélyeztetett kiskorúak: 6 gyermek.

Ebből elégtelen lakáskörülmények: 0 gyermek

Gyermek intézménybe való beilleszkedési nehézség: 1 gyermek

érzelmi elhanyagolás: 1 gyermek

Az esetjelzések tartamát illetően és a folyamatban lévő ügyekreleginkább jellemző volt a szülői (érzelmi) elhanyagolás, családi és kapcsolati konfliktusok, életvezetési hiányosságok, gyermeknevelési problémák, deviáns magatartási problémák együttes megjelenése.

Életviteli problémák, elégtelen lakáskörülmények okoznak gyakran gondot.

Problémák minőségét tekintve növekedett a családon belüli konfliktusok, életvezetési nehézségek, eltérő nevelési elvek okozta problémák előfordulása.

***Adományozás:***

A Szolgálat folyamatosan fogadja az adományokat: gyermek- és felnőtt ruhaadományokat, egyéb felajánlásokat, berendezési tárgyakat, melyeket a gondozott, rászoruló családok részére rendszeresen eljuttatnak a családsegítők szükség és igény szerint. Egyre több magánszemélytől kapunk mind szélesebb körben adományokat.

Két alkalommal szerveztünk ruhagyűjtést- és börzét, ahol az anyukák felajánlhatták gyermekeik kinőtt ruháit, megunt játékait, illetve válogathattak mások felajánlásaiból. Tavasszal és ősszel szerveztük meg ezeket a programokat. Az érdeklődés széles körben tapasztalható mind felajánlás, mind pedig részvétel terén. Balatongyörökről évente egy alkalommal kapunk ruhaadományt. Ezek a csomagok méret és nem szerint csomagolva kerülnek el Szolgálatunkhoz, így még inkább célirányosan tudjuk eljuttatni a megfelelő helyekre.

Bútor felajánlásokat is több alkalommal kapunk. Cserszegtomajon a tavalyi évben 4 családnak tudtunk bútorokat, háztartási eszközöket felajánlani. Hévízen 3 családnak segítettünk ezen a téren.

A Szolgálat ünnepekhez kötött adománygyűjtéseket szervezett, ami az **Adventi időszak**ban is sikeres volt. A cipős doboz játékadomány és a tartós élelmiszer-adomány gyűjtéssel 40 családnaktudtunk segíteni karácsonykor. Kiemelkedő a hévízi Macchiato Caffe & Lounge üzletvezetője által szervezett nagyszabású adománygyűjtése közel 100 gyermeknek biztosított karácsonyi ajándékot. Az adományok kiszállítását Szolgálatunk végezte.

Adományozásainkban évek óta közreműködik a Komáromi Pékség hévízi üzlete. Hétfő kivételével mindennap biztosítja az előző napról megmaradt pékárut. A kliensek személyesen jönnek el érte Hévíz településen, Cserszegtomajra ügyfélfogadási időn kívül visszük a családok számára.

A város több közéleti személyisége rendszeresen élelmiszer, higiénés termék formájában támogatja Szolgálatunkon keresztül a látókörében lévő nehéz helyzetű családokat.

Klienseinknek lehetőségük van egy külön számítógép használatára internetezési lehetőséggel együtt. Az álláskeresésben, egyéb ügyintézésben önállóan, vagy akár segítségünket igénybe véve tudnak élni ezzel a lehetőséggel.

**A jelzőrendszer tagjaival** szoros a kapcsolat, a **szakmaközi megbeszélés**ek hat alkalommal – a nyári időszakot leszámítva – kerültek megtartásra. Az éves tanácskozás megtartására február 12-én került sor mindkét településen. Turi Renáta gyermekjogi képviselő tartott előadást a gyermekjog aktuális változásairól.

Szolgálat a 2019-es évben Erzsébet program keretében egy fő hévízi nyugdíjas részére nyújtott be **pályázat**ot, ami eredményesnek bizonyult.

Cserszegtomaj településen élő mozgáskorlátozott kliens részére lakás átalakítás céljából **állami támogatás**t sikerült igényelni 300 000 Ft összegben.

**Tervezett preventív jellegű tevékenységek a 2020. évre:**

* + - * + kézműves műhelyek - játszóház, kétszer 1 hetes nyári tábor szervezése
        + a nyári táborban bűnmegelőzési és közlekedésbiztonsági programok szervezése a rendőrség és/vagy a gyermekjogi képviselő közreműködésével
        + ruhagyűjtés és –börze szervezése
        + pályázat Erzsébet táborra
        + nagyszabású adománygyűjtés az adventi időszakban
        + Őszi kirándulás rászoruló gyermekek részére
        + Tanulócsoport a klienskörben iskolai nehézségekkel küzdők számára

Kérem a Tisztelt Képviselő-testületet a napirend megtárgyalására.

**2.**

**HATÁROZATI JAVASLAT**

Hévíz Város Önkormányzat Polgármestereként a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. Hévíz Város Önkormányzat 2019. évi gyermekjóléti és gyermekvédelmi feladatainak ellátásáról szóló átfogó értékelést elfogadom.

2. Felkérem Hévíz Város Jegyzőjét, hogy az értékelést a Zala Megyei Kormányhivatal Hatósági Főosztály Szociális és Gyámügyi Osztályának határidőben küldje meg.

Felelős: dr. Tüske Róbert jegyző

Határidő: 2020. május 31.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **TASZII intézményvezetője** |  |  |
|  | **Család- és Gyermekjóléti Szolgálat Szakmai Vezető/**  **Az előterjesztés készítője** |  |  |