**KONZORCIUMI EGYÜTTMŰKÖDÉSI MEGÁLLAPODÁS 2. sz. módosítása egységes szerkezetbe foglalva**

**Támogatásban részesített projekt megvalósítására**

**1. Preambulum**

A **„Hévíz közlekedésfejlesztéséért”** Konzorcium (a továbbiakban Konzorcium) a(z) Terület- és Településfejlesztési Operatív Program TOP-3.1.1-15 számú, Fenntartható települési közlekedésfejlesztés tárgyú felhívására TOP-3.1.1-15-ZA1-2016-00007 azonosító számon regisztrált támogatási kérelmet nyújtott be, amelyet a Nemzetgazdasági Minisztérium Regionális Fejlesztési Operatív Program Irányító Hatósága (a továbbiakban: Támogató) a 2017. május 4.-én kelt támogatói döntése alapján támogatásban részesített.

A Szerződő felek a TOP-3.1.1-15-ZA1-2016-00007 azonosítószámú projekt (továbbiakban: Projekt) megvalósítására konzorciumi megállapodást kötöttek. Tekintettel arra, hogy a Projekt kivitelezés és megvalósítása során a Magyar Közút Nonprofit Zrt.-nek ellátandó feladata nincs a módosított műszaki tartalom szerint, ezért a konzorciumi partnerek közötti részvétele a továbbiakban nem szükséges. Szerződő felek rögzítik, hogy a Magyar Közút Nonprofit Zrt. 2018.11.10. napján a Projekt tárgyában „Kilépési Nyilatkozat”-ot tett, melyben nyilatkozott, hogy a Konzorciumból 2018.11.15. napjával ki kíván lépni (továbbiakban: Kilépési Nyilatkozat; 1. sz. melléklet). A Kilépési Nyilatkozat hatálybalépésének feltétele volt – tartalma szerint –, *„hogy az Önkormányzat vállalja a Magyar Közút által a Projekt keretében vállalt valamennyi feladat maradéktalan teljesítését (…)”*. Hévíz Város Önkormányzat ezen kötelezettségét a 2. sz. mellékletben meghatározott nyilatkozattal (továbbiakban: Kötelezettségvállaló Nyilatkozat) 2018.11.14. napján vállalta teljesíteni, ennek alapján a Magyar Közút Nonprofit Zrt. konzorciumi tagsága 2018.11.15. napján megszűnt, melynek megfelelően Szerződő felek az 1. sz. konzorciumi szerződésmódosítás keretében módosították jelen konzorciumi együttműködési megállapodást.

Továbbá a felek rögzítik, hogy a Nemzeti Vagyon Kezeléséért Felelős Tárca Nélküli Miniszter döntése alapján a Közlekedési Központok VOLÁNBUSZ Zrt.-be történő beolvadása 2019. szeptember 30-án megtörtént. A beolvadással megszűnt az ÉNYKK – Északnyugat - magyarországi Közlekedési Központ Zártkörűen működő Részvénytáraság (székhely: 9700 Szombathely, Körmendi út 92., Cg.: 01-10-140477) általános jogutódja a VOLÁNBUSZ Zrt. lett. Ezeknek megfelelően a konzorciumi megállapodás a kilépő partner részvétele nélkül, a jelen szerződésben foglalt módosításokkal együtt a továbbiakban is hatályban marad.

2. számú módosítás:

A konzorciumi együttműködési megállapodásban részes szerződő felek konzorciumi megállapodás 2. számú módosításáról állapodnak meg.

A 2. számú módosítás a következő célból szükséges: projekt során használt elkülönített bankszámlaszámok átvezetésre kerültek, valamint a konzorciumi partnerek közötti átcsoportosítás.

A 2. számú módosítás a konzorciumi megállapodás következő pontjainak kiegészítését, módosulását jelenti:

Bankszámlaszámok: 2. Szerződő felek

Költségátcsoportosítás: 3.3; 3.4; 3.5 (amennyiben önerő bevonására van szükség Konzorciumvezető részéről)

E 2. számú módosítás a konzorciumi együttműködési megállapodásba beleszövegezésre került, így jelen megállapodás egységes szerkezetben tartalmazza a konzorciumi együttműködési megállapodás 1. és 2. számú módosításával kiegészített hatályos szövegezését.

Felek nyilatkoznak, hogy a konzorciumi együttműködési megállapodás 2. számú módosítása során betartották a megállapodás 10. pontjában foglalt hatályba léptető és jóváhagyó rendelkezéseket.

A projekt címe: **Hévíz Városának fenntartható közlekedésfejlesztése** (Projekt), melynek megvalósítására a Támogató támogatási szerződést köt a Konzorciummal.

A Projekt megvalósítására a Konzorcium tagjai az alábbi konzorciumi együttműködési megállapodást (a továbbiakban Megállapodás) kötik:

**2. Szerződő felek**

A Konzorcium tagjai (a továbbiakban együtt Tagok):

|  |  |
| --- | --- |
| **Szervezet neve**: | Hévíz Város Önkormányzat |
| Postacím: | 8380 Hévíz, Kossuth Lajos utca 1. |
| Székhely: | 8380 Hévíz, Kossuth Lajos utca 1. |
| Azonosító szám (törzs-szám/cégjegyzékszám): | 734378 |
| Adószám: | 15734374-2-20 |
| Aláírásra jogosult képviselője: | Papp Gábor polgármester |
| Számlavezető neve: | Magyar Államkincstár |
| Számlaszám: | 10049006-00342195-00000048 |

|  |  |
| --- | --- |
| **Szervezet neve**: | VOLÁNBUSZ Közlekedési zártkörűen működő Részvénytársaság |
| Postacím: | 1091 Budapest, Üllői út 131. |
| Székhely: | 1091 Budapest, Üllői út 131. |
| Azonosító szám (törzs-szám/cégjegyzékszám): | 01-10-042156 |
| Adószám: | 10824346-2-44 |
| Aláírásra jogosult képviselője: | Ungvári Csaba üzemeltetési vezérigazgató-helyettes és Veszprémi László műszaki igazgató |
| Számlavezető neve: | Magyar Államkincstár |
| Számlaszám: | 10023002-00360627-00000017 |

A Konzorcium Tagjai maguk közül a 2016. március 31-én kelt „Konzorciumi együttműködési megállapodás támogatási kérelem benyújtására” dokumentum alapján a Hévíz Város Önkormányzat Tagot választották a Konzorcium vezetőjévé (továbbiakban Konzorciumvezető). A Konzorciumvezető személyét a Tagok jelen Konzorciumi Együttműködési Megállapodással megerősítik.

A Konzorciumvezető a Projekt megvalósítása, valamint a Konzorcium fenntartása és megfelelő működtetése érdekében koordinálja a Konzorcium működését.

**3. A Tagok jogai és kötelezettségei**

3.1. A Megállapodás aláírásával a Tagok kijelentik, hogy a Támogató által a Konzorciumvezető részére megküldött támogatási szerződés tervezet rendelkezéseit és annak mellékleteit ismerik, azt magukra nézve kötelezőnek ismerik el, továbbá tudomásul veszik, hogy az abban foglalt kötelezettségek minden Tagra nézve kötelező érvényűek.

A Megállapodás aláírása kifejezi továbbá a Tagok azon szándékát is, hogy a Projekt befejezését követően a Projektben meghatározott célok megvalósítása érdekében a támogatási kérelemben és a támogatási szerződésben leírtaknak megfelelően a fenntartási időszakban is együttműködnek, és az addig elért eredmények további folyamatos fenntartását saját anyagi eszközeikkel biztosítják.

A Tagok a Megállapodás aláírásával a Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák a Konzorciumvezetőt, hogy a támogatási szerződést, és annak esetleges módosításait, valamint a kifizetési igénylés részeként benyújtandó dokumentumokat nevükben és helyettük benyújtsa. A tagok nevére szóló benyújtandó dokumentumokat a tagok kötelesek megfelelően aláírni, illetve a jogszabályban meghatározott esetekben záradékolni.

Az előzőekben nem szereplő egyéb nyilatkozatok megtétele előtt a Konzorciumvezető biztosítja, hogy a Tagok a nyilatkozat tartalmát megismerjék és elfogadják olyan időben, hogy a nyilatkozatot a Támogató jogszabályban vagy támogatási szerződésben meghatározott határidőben megkapja.

Amennyiben a támogatási szerződés módosítását eredményező, a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet (a továbbiakban: 272/2014. (XI. 5.) Korm. rendelet) 86. § (1) bekezdése szerinti körülmény merül fel, a Tagok kötelesek azt a Konzorciumvezetőnek jelezni, illetve egyeztetni egymással a módosítás kérelmezését megelőzően. A Konzorciumvezető köteles biztosítani, hogy a Tagok a Támogató által küldött támogatási szerződés módosításának tervezetét előzetesen elfogadják.

A támogatási szerződésben rögzített kötelezettségek a projekt szintjén értendőek.

A Konzorciumvezető a Megállapodás aláírásával kötelezettséget vállal arra, hogy a támogatási szerződés másolatát és annak esetleges módosításait a támogatási szerződés mindkét fél által aláírt példányának kézhezvételét követő 5 munkanapon belül megküldi a Tagoknak.

3.2. A Tagok a Projekt megvalósítása során kötelesek együttműködni, egymás, a jelen Megállapodásban, illetve a támogatási kérelemben vállalt kötelezettségeinek teljesítését elősegíteni, a teljesítéshez szükséges információt megadni.

A Konzorciumvezető kötelezi magát arra, hogy a Támogatónak, és a Projekt megvalósításának ellenőrzésére jogszabály és a támogatási szerződés alapján jogosult szerveknek a Projekt megvalósításával kapcsolatos bármilyen közléséről a Tagokat tájékoztatja.

A Tagok kötelesek tájékoztatni a Konzorciumvezetőt, ha a Projekt keretében általuk vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja.

A költségvetést érintő változások bejelentését, valamint az azt alátámasztó dokumentációt a tagonként meghatározott támogatási összegre vonatkozóan a Tag maga készíti el a 272/2014. (XI. 5.) Korm. rendelet szerinti elektronikus alkalmazások segítségével, és továbbítja a Konzorciumvezetőnek, aki – szükség esetén – a projektszintű dokumentumokon átvezeti a változást és benyújtja a Támogatónak, mellékelve a Tag által elkészített dokumentációt.

A Tagok közötti költségátcsoportosítás a 272/2014. (XI. 5.) Korm. rendelet 86. §-ában, a támogatási szerződés módosítására vonatkozó előírások szerint kezdeményezhető*.*

Amennyiben a Támogató a Projekttel kapcsolatban tájékoztatást kér a Konzorciumvezetőtől, a Konzorciumvezető felhívására a Tagok kötelesek a Projekt keretében általuk vállalt tevékenységről a megfelelő információt olyan határidőben megadni, hogy a Konzorciumvezető a Támogató által megszabott határidőben a kért tájékoztatást megadhassa.

3.3. A Projekt megvalósítása érdekében a Tagok az alábbi tevékenységek megvalósítását vállalják, a Projektben foglalt tevékenységekkel, mérföldkövekkel, műszaki-szakmai tartalommal, illetve költségvetéssel összhangban:

|  |  |  |  |  |
| --- | --- | --- | --- | --- |
|  | Tag neve | Tevékenység | A tevékenységre jutó elszámolható költség összege (bruttó) | A tevékenységre jutó támogatás összege (bruttó) |
| 1. | VOLÁNBUSZ Zrt. | Eszközbeszerzés - utastájékoztató rendszer | 39.008.265 Ft (nettó) | 39.008.265 Ft (nettó) |
| Eszközbeszerzés – Biztonsági kamerarendszer | 15.500.000 Ft (nettó) | 15.500.000 Ft (nettó) |
| Eszközbeszerzés –Gyengeáramú rendszer kialakítása | 2.469.401 Ft (nettó) | 2.469.401 Ft (nettó) |
| 2. | Hévíz Város Önkormányzat | Szakmai tevékenységekhez kapcsolódó szolgáltatások költségei - Komplex kerékpáros közlekedést népszerűsítő kampány | 7.000.240 Ft (bruttó) | 7.000.240 Ft (bruttó) |
| Hévíz Város Önkormányzat | Kötelezően előírt nyilvánosság biztosításának költsége | 2.330.000 Ft (bruttó) | 2.330.000 Ft (bruttó) |
| Hévíz Város Önkormányzat | Közbeszerzési költségek | 5.334.000 Ft (bruttó) | 5.334.000 Ft (bruttó) |
| Hévíz Város Önkormányzat | Műszaki ellenőri szolgáltatás költsége | 6.300.000 Ft (bruttó) | 6.300.000 Ft (bruttó) |
| Hévíz Város Önkormányzat | Építéshez kapcsolódó költségek - (Vörösmarty utcai járda, kerékpársáv felfestés) | 188.405.948 Ft (bruttó) | 188.405.948 Ft (bruttó) |
| Hévíz Város Önkormányzat | Építéshez kapcsolódó költségek - (buszpályaudvar kialakítás, átépítés) | 433.652.146Ft (bruttó) | 433.652.146Ft (bruttó) |

A Tagok felelnek az általuk vállalt, jelen pontban részletezett feladatoknak az elvégzéséért.

3.4. Az egyes Tagok által a Projekt keretében elszámolható költség összegét, és az arra jutó támogatást a következő táblázat tartalmazza[[1]](#footnote-1).

|  |  |  |  |
| --- | --- | --- | --- |
|  | Tag neve | Elszámolható költség | Támogatási összeg |
| 1. | VOLÁNBUSZ Zrt. | 56.977.666 Ft (nettó) | 56.977.666 Ft (nettó) |
| 2. | Hévíz Város Önkormányzat | 643.022.334 Ft (bruttó) | 643.022.334 Ft (bruttó) |

3.5. A Tagok a Projekt megvalósításához az alábbi önrészt adják, amely összesen a Projekt elszámolható költségének 1,2771%-kát képezi, az alábbi megoszlásban[[2]](#footnote-2):

|  |  |  |  |  |
| --- | --- | --- | --- | --- |
|  | Tag neve | önrész formája | önrész összege | részesedése a projekt elszámolható költségéhez képest (%) |
| 1. | Hévíz Város Önkormányzat | költségvetési előirányzat | 8.940.000 Ft | 1,2771 % |
| 2. | VOLÁNBUSZ Zrt. | nem releváns | 0 Ft | 0 % |

3.6. A támogatás igényléséhez szükséges, a Projekt előrehaladásáról és eredményeiről szóló információkat is tartalmazó kifizetési igényléseket, a záró kifizetési igénylést és projekt fenntartási jelentéseket (továbbiakban együtt beszámoló) a Konzorcium nevében a Konzorciumvezető állítja össze a monitoring és információs rendszerben, és azon keresztül küldi meg a Támogatónak.

A Tagok a Projekt keretében általuk vállalt tevékenységek előrehaladásáról, a kapcsolódó költségek elszámolásáról a támogatási szerződésben meghatározott mérföldkövek elérését megelőző 15 munkanappal kötelesek a szükséges információkat rögzíteni a monitoring és információs rendszerben, és kötelesek csatolni a támogatási szerződésben előírt mellékleteket.

Mérföldkövek közötti kifizetési igénylést bármely Tag kezdeményezhet az előbbiek szerint az információknak a monitoring és információs rendszerben történő rögzítésével, de ebben az esetben is a Konzorciumvezető állítja össze a megfelelő Projekt szintű kifizetési igénylést és felel a Támogató részére történő megküldéséért.

A Támogató felé benyújtásra kerülő mérföldkövek közötti kifizetési igénylésnek el kell érnie a kifizetési kérelmek benyújtására a 272/2014. (XI. 5.) Korm. rendeletben meghatározott korlátokat*.*

A Tagok tudomásul veszik, hogy a kifizetési igényléshez tartozó, általuk benyújtott elszámoló bizonylatokra jutó, a Támogató által jóváhagyott támogatást a Támogató közvetlenül utalja a 2. pontban megjelölt, és ez alapján a monitoring és információs rendszerben rögzített bankszámlákra.

A Támogató legfeljebb annak a támogatási mértéknek, illetve összegnek megfelelő támogatást utal összesen a Tag részére, amelyet a felhívás, illetve a támogatásról szóló döntés az adott Tag vonatkozásában maximálisan meghatározott.

Amennyiben az esedékes támogatás folyósítását megelőző ellenőrzés alapján megállapítható, hogy a Tagoknak lejárt esedékességű, meg nem fizetett köztartozása van, a Támogató az adott Tagra jutó támogatás folyósítását felfüggeszti.

Amennyiben a Támogató szabálytalanság vagy a támogatási szerződés megszegése miatt már kifizetett támogatás visszafizetését rendeli el, a Tag köteles az általa okozott szabálytalanság vagy szerződésszegés miatt visszakövetelt összeget közvetlenül a Támogató részére visszafizetni, az erre irányuló felszólításában foglaltak szerint.

Ha nem állapítható meg, hogy a szabálytalanság elkövetésében vagy a támogatási szerződés megszegésében a Tagok milyen mértékben működtek közre, és a Tagok a visszafizetési kötelezettségüket a visszafizetési felszólításban meghatározott időpontig nem teljesítik, a támogató a követelése teljes összegét bármely Taggal szemben érvényesítheti.

3.7. A 272/2014. (XI. 5.) Korm. rendelet 1. számú mellékletének 76.1. pontja szerint minden konzorciumi tagnak nyújtania kell a kötelező biztosítékokat, ha a ráeső támogatási összeg meghaladja a 20 millió forintot és a 272/2014. (XI. 5.) Korm. rendelet 84.§-a szerint nem mentesül a biztosítékadási kötelezettség alól[[3]](#footnote-3).

A konzorciumi tagok a biztosítéknyújtási kötelezettséget átvállalhatják.

A biztosítékokkal kapcsolatos nyilatkozatokat, szerződéseket stb. a 272/2014. (XI. 5.) Korm. rendeletben és a támogatási szerződésben meghatározott időpontban kötelesek a Tagok a monitoring és információs rendszerben rögzíteni, illetve a szükséges dokumentumokat csatolni, azok a Konzorciumvezető általi projektszintű benyújtással kerülnek a Támogató részére megküldésre.

3.8. A Konzorciumra vonatkozó speciális szabályokat a 272/2014. (XI. 5.) Korm. rendelet 140. §-a tartalmazza.

A Konzorcium fenntartása és megfelelő működtetése a Konzorciumvezető kötelezettsége, amelyek az elmulasztásából eredő károkért a Támogató irányában a Konzorciumvezető tartozik felelősséggel.

A Konzorcium fenntartása és megfelelő működtetése körében a Konzorciumvezető a támogatási szerződésben meghatározott cél elérése érdekében összehangolja a Tagok tevékenységét és szervezi a konzorcium munkáját. Ez a rendelkezés nem érinti a Tagok jelen Megállapodás alapján vállalt kötelezettségeikért való egymással szemben fennálló felelősségét.

3.9 A Konzorcium valamely tagja által a Konzorcium nevében kötött szerződésért a tagok felelőssége egyetemleges, kivéve, ha ettől eltérően rendelkeznek.

**4. Kapcsolattartás**

A Tagok a Megállapodás, valamint a támogatási szerződés teljesítésének időtartamára kapcsolattartókat jelölnek ki. A kapcsolattartó nevéről, postacíméről, telefon és telefax-számáról, elektronikus levélcíméről a Tagok a jelen Megállapodás aláírását követően öt munkanapon belül tájékoztatják a Konzorciumvezetőt. A Konzorciumvezető a kapcsolattartók nevéről és elérhetőségéről tájékoztatja a Tagokat.

A kijelölt kapcsolattartók negyedévente legalább egy alkalommal szóbeli egyeztetést tartanak, amelyen megvitatják a Projekt megvalósításának előrehaladásával kapcsolatos teendőket. A szóbeli egyeztetést a Konzorciumvezető kijelölt kapcsolattartója hívja össze. A szóbeli egyeztetésről emlékeztetőt kell készíteni, amelyet a Konzorciumvezető kijelölt kapcsolattartója az egyeztetést követő öt munkanapon belül megküld a Tagok kijelölt kapcsolattartója részére. Az emlékeztető a projektdokumentáció része, amelyet a Támogató jogosult ellenőrizni.

**5. A Konzorcium képviselete**

A Konzorciumot a Támogató felé a Konzorciumvezető, más, harmadik személyek felé a Tagok eltérő megállapodása hiányában a Konzorciumvezető képviseli. Jogszabály alapján ellenőrzésre jogosult szervek felé a Tag törvényes képviselője a Tagot önállóan képviselheti. Az ellenőrzésről köteles a Konzorciumvezetőt értesíteni, aki a Tag székhelyén vagy telephelyén lefolytatott helyszíni ellenőrzés során jelen lehet. Amennyiben a Projekttel kapcsolatban harmadik személyek bármely Tagtól tájékoztatást kérnek, a Tag köteles erről előzetesen, a tájékoztatás megadása előtt értesíteni a Konzorciumvezetőt.

**6. A beszerzett eszközök és más dolgok tulajdonjoga, illetve egyéb jogok**

A támogatás felhasználásával a projekt megvalósítása során beszerzett, illetve létrejövő dolgok és egyéb jogok feletti rendelkezés az alábbiak szerint kerül meghatározásra[[4]](#footnote-4):

A Projekt eredményei, így különösen (az akárcsak részben) a támogatásból létrehozott vagyon és az azzal kapcsolatos jelentések és egyéb dokumentumok tulajdonjoga, valamint a Projekt során létrejött, vagy beszerzett vagyoni értéket képviselő szellemi alkotások felhasználásának joga az azt beszerző Konzorciumi Tagot illeti.

Az Önkormányzat által megvalósított azon projektelemek esetén, amelynél a fejlesztéssel érintett ingatlan az Önkormányzat tulajdonában áll, ott minden, a Projekt során beszerzett eszköz, illetve létrejövő dolog és egyéb jog feletti rendelkezés az Önkormányzatot illeti meg, az ilyen beruházás aktiválása az Önkormányzat feladata.

A beszerzésre kerülő eszközök az adott Tag könyveiben (számviteli nyilvántartásaiban) kerülnek kimutatásra.

A Tagok vállalják az eszközök zavartalan üzemeltetését szolgáló valamennyi javítási, karbantartási, fenntartási stb. költségét saját költségvetésük terhére.

**7. A tagság megszűnése, a tagok körének változása**

7.1. A Tag jelen Megállapodás aláírásával megerősíti, hogy a Projekt megvalósításában részt kíván venni, a projektet a támogatási kérelemben meghatározott módon megvalósítja, annak megvalósítása során fokozottan együttműködik a többi Taggal, és a Konzorciumból csak abban az esetben lép ki, ha a támogatási szerződésben és a jelen Megállapodásban vállalt kötelezettségeinek teljesítésére a jelen Megállapodás aláírását követően, neki fel nem róható okból beállott körülmény folytán nem képes.

7.2. Konzorciumi tagok cseréje - ide értve a támogatási kérelmet benyújtó konzorciumvezető személyét is -, új konzorciumi tag bevonása, konzorciumi tag kilépése akkor engedélyezhető, ha

a) nem változik a projekt alapvető célja,

b) a tagcsere, illetve a tagok számának bővülése esetén az új tag is megfelel a felhívásban meghatározott valamennyi feltételnek és benyújtásra kerülnek a projektgazdák számára előírt dokumentumok,

c) a konzorciumvezető kilépési szándéka esetén a kilépést megelőzően a konzorciumvezetői pozíció átadása megtörténik,

d) a tag kilépése esetén nem változik a konzorciumnak a projektjavaslat benyújtására vonatkozó jogosultsága - ideértve a konzorciumvezetőre vonatkozó feltételeknek való megfelelést is -, kivéve, ha az új kedvezményezett jogszabályon alapuló kötelező jogutódlás következtében lép be a támogatási jogviszonyba,

e) a tag kilépése esetén a tag igazolja, hogy a támogatási szerződésben és a konzorciumi megállapodásban vállalt kötelezettségeinek teljesítésére a megállapodás aláírását követően, neki fel nem róható okból beállott körülmény folytán nem képes,

f) kizárás esetén a konzorciumvezető igazolja, hogy a tag tevékenysége, működése a projekt megvalósítását pénzügyi, illetve szakmai szempontból veszélyezteti,

g) tagcsere nélkül új tag bevonása indokolt.

7.3. A Konzorciumvezető felmondással a Konzorciumból kizárja azt a Tagot, akinek tevékenysége, működése a Projekt megvalósítását akár pénzügyi, akár szakmai szempontból veszélyezteti.

A felmondási jog gyakorlása előtt a Konzorciumvezető köteles kikérni a Tagok véleményét. Az erről született írásos, Tagok által aláírt emlékeztetőt köteles megküldeni a Támogatónak.

7.4. Valamely Tag kilépése, kizárása vagy jogutód nélküli megszűnése nem eredményezi a jelen Megállapodás és a Konzorcium megszűnését, kivéve, ha ennek következtében a Tagok a támogatási szerződésben és a jelen Megállapodásban vállalt kötelezettségeik teljesítésére nem képesek, és emiatt a támogatási szerződéstől elállnak.

7.5. Ha a kilépő vagy jogutód nélkül megszűnő Tag által vállalt kötelezettségeket a megmaradó Tagok nem tudják teljesíteni, új Tag bevonásáról határozhatnak. A belépő Tag csak olyan szervezet, illetve személy lehet, amely, illetve aki megfelel a felhívásban foglalt követelményeknek.

7.6. A Tag kilépése, illetve kizárása esetén köteles egyeztetést kezdeményezni a Konzorciumvezetővel a Projekt céljának elérése érdekében. A Konzorciumból kiváló Tag köteles a Konzorciumvezetőnek a kiválás időpontját megelőzően a rábízott anyagi eszközökkel és a Projekt kapcsán felmerült költségekkel hiánytalanul, tételesen írásban elszámolni, valamint az általa elvégzett tevékenységről és az elvállalt, de kiválásáig el nem végzett tevékenységekről beszámolni. Köteles továbbá a – a Megállapodás keretében esetlegesen – használatába kapott vagyontárgyat a Konzorciumvezetőnek haladéktalanul, ellenszolgáltatás nélkül visszaszolgáltatni. Az átadás-átvételről jegyzőkönyvet kell készíteni, amelyet a Konzorciumvezető, a kilépő Tag és az átvétellel érintett Tag ír alá.

A kilépő Tagot a kiválást követően is, a támogatási szerződés megszűnéséig terheli a támogatási szerződésben meghatározott dokumentum-megőrzési kötelezettség, ellenőrzés-tűrési kötelezettség, a kiválás időpontjáig megvalósult tevékenységekkel és benyújtott dokumentumokkal kapcsolatos szabálytalanságokért való helytállás.

A kilépő Tag tulajdonába került, támogatásból vásárolt vagyont valamely Tag tulajdonába kell adni, illetve, ha ez nem lehetséges, vagy a Tagok nem kívánják, a megmaradó Tagok ingyenes használatába kell adni. Ha az ingyenes használatba adás nem valósulhat meg, akkor a fejlesztés során létrejött vagyonra jutó támogatást a kilépő tag köteles visszafizetni a támogatási szerződésben visszafizetésre meghatározottak szerint, az abban foglalt feltételekkel a Támogató részére.

7.7. A 7.1 - 7.6. pontban foglalt jogok gyakorlása a jelen Megállapodás módosítását igényli, amelyhez a Támogató hozzájárulása szükséges. A hozzájárulást a támogatási szerződés kedvezményezett általi módosítására előírt szabályok szerint kell kérelmezni a Támogatótól.

**8. A Megállapodás megszűnése és módosítása**

8.1. Jelen Megállapodás a támogatási szerződés elválaszthatatlan részét képezi, és osztja annak jogi sorsát. Ennek értelmében a támogatási szerződés megszűnése jelen Megállapodás megszűnését vonja maga után.

8.2. Jelen Megállapodás megszűnik, ha a Tagok száma a felhívásban megadott minimális tagszám alá, illetve egyre csökken.

8.3. A Megállapodás Támogató által meghatározott kötelező tartalma csak írásban módosítható, melyhez a Támogató hozzájárulása szükséges. A hozzájárulást a támogatási szerződésben a támogatási szerződés kedvezményezett általi módosítására előírt szabályok szerint kell kérelmezni a Támogatótól.

A Tagok adataiban bekövetkezett változások, így különösen székhely, bankszámlaszám stb., nem igénylik a Megállapodás módosítását. Az adatok változásáról a Tagok haladéktalanul értesítik a Konzorciumvezetőt. A Konzorciumvezető ezekről a változásokról értesíti a monitoring és információs rendszeren keresztül a Támogatót, a 272/2014. (XI. 5.) Korm. rendelet 86. §-ának megfelelően.

8.4. A jogviszonyra és a Projekt megvalósítási kötelezettségére tekintettel a Tagok a felmondás jogát kizárják.

**9. A Tagok egyéb megállapodásai[[5]](#footnote-5)**

9.1. A Tagok rögzítik, hogy egymás között minden nyilatkozatot vagy egyéb értesítést írásban, a küldemény, irat vagy dokumentum jellege szerint (pl. papír alapú vagy elektronikus) tértivevényes levélben, e-mailben vagy telefax útján kell megküldeni, amely akkor tekinthető szabályszerűnek, ha a kapcsolattartó személyek, mint címzettek részére kézbesítették. Az értesítés akkor válik joghatályossá, amikor azt a címzett igazoltan átvette.

9.2. A Tagok kötelezik magukat arra, hogy a Támogató vagy a Támogató által megbízott, illetve jogszabály alapján ellenőrzésre jogosult szervek által lefolytatandó ellenőrzésekhez és egyéb ellenőrzésekhez a megfelelő dokumentációt és a szükséges emberi és technikai és infrastrukturális erőforrásokat biztosítják, az ellenőrzésekhez a szükséges segítséget megadják.

## 9.3. A Tagok felelősek az általuk nyújtott tevékenység megfelelő színvonaláért, a tevékenységükre irányadó jogszabályi rendelkezések betartásáért.

9.4. A Tagok kijelentik, hogy a Megállapodás teljesítéséhez szükséges szakmai és pénzügyi erőforrásokkal rendelkeznek, és azokat a Megállapodás teljes időtartama alatt biztosítják.

9.5 A Tagok rögzítik, hogy a Projekthez kapcsolódóan a GINOP-7.1.9.-17-2017-00003 kódszámú nyertes projekt alapján a Hévíz 987 helyrajzi számú, a VOLÁNBUSZ Zrt. tulajdonában álló autóbusz-pályaudvart érintő beruházás megvalósítására is sor kerül. Ennek és a Projekt megvalósításának következtében az autóbusz-pályaudvar a Hévíz 118/6.helyrajzi számú, jelenleg az önkormányzat tulajdonát képező ingatlanra kerül áthelyezésre.

Ezért a Tagok megállapodnak, hogy a két ingatlan tulajdonjogát - a Projekt megvalósulását követően, külön szerződésben rögzített feltételekkel – el kívánják cserélni. Az erre vonatkozó csereszerződést a Projekt befejezését - a jogerős használatbavételi engedély kiadását - követően 90 napon belül megkötik. A Tagok tudomással bírnak arról, hogy a csereszerződés hatálybalépése hatósági és más jogosultak által kiadott engedélyektől, jóváhagyásoktól függhet. A Tagok a rájuk vonatkozó engedélyezés, jóváhagyás iránti kérelmeiket a csereszerződés aláírását követően 30 napon belül, az előírt tartalommal az arra hatáskörrel és illetékességgel rendelkező hatóságokhoz/szervezetekhez/személyekhez/stb. benyújtják. A csere engedélyezése, jóváhagyása érdekében együttműködnek, a szükséges egyéni vagy közös jognyilatkozatokat késedelem nélkül megteszik.

Az Önkormányzat vonatkozásában a versenyeztetés nélküli csere lehetősége a 2011.évi CLXXXIX.törvény (Mötv.) 108/A. § (2) bek-n alapul. Az Önkormányzat 118/6. helyrajzi számú ingatlan forgalomképességéhez szükséges telekalakítási és ingatlan-nyilvántartási eljárást a csereszerződés megkötését megelőzően lefolytatja.

A VOLÁNBUSZ Zrt. vonatkozásában a csere – a hatályos belső szabályozás szerint - az MNV Zrt. által működtetett Elektronikus Aukciós Rendszer (EAR) útján, az MNV Zrt. által a világhálón a https://e-arveres.mnv.hu oldalon közzétett – „Elektronikus Aukciós Rendszer Felhasználási Szabályzatában”, valamint „Az MNV Zrt. által működtetett Elektronikus Aukciós Rendszer Felhasználási és Adatkezelési Szabályzatában” foglaltak szerint.valósulhat meg. A csereszerződés megkötése továbbá – elsősorban a csereszerződés értékétől függően – igényelheti a VOLÁNBUSZ Zrt. Igazgatóságának, illetve Alapítójának előzetes jóváhagyását.

A Tagok rögzítik továbbá, hogy a Hévíz 118/6 helyrajzi számú ingatlan beruházás befejezését követő és a Hévíz 987 helyrajzi számú ingatlan beruházás megkezdése előtti forgalmi értéke közti esetleges értékkülönbözetet az értékarányos csere érdekében az ügylet során – értékbecslés vagy szakértői vélemény alapul vételével – rendezik.

* 1. A Hévíz Város Önkormányzat a Projekt megvalósításához szükséges közbeszerzési eljárást a mindenkor hatályos közbeszerzési törvény és saját közbeszerzési szabályzata alapján önállóan folytatja le.
  2. A VOLÁNBUSZ Zrt. a Projekt megvalósításához szükséges közbeszerzési eljárást a mindenkor hatályos közbeszerzési törvény, egyéb vonatkozó jogszabályok és saját közbeszerzési szabályzata alapján önállóan folytatja le.
  3. A konzorcium minden tagja vállalja:
* gondoskodik a 272/2014. (XI. 5.) Korm. rendeletben meghatározott, a költségek elszámolásához szükséges alátámasztó dokumentumok rendelkezésre állásáról;
* a 272/2014. (XI. 5.) Korm. rendelet 4. mellékletében meghatározott, záradékolási kötelezettséggel érintett dokumentumokat a projekt regisztrációs számának (TOP-3.1.1-15-ZA1-2016-00007), és az „elszámoló bizonylat támogatás elszámolására benyújtásra került” szöveg feltüntetésével záradékolja;
* a projekt dokumentumainak nyilvántartását és őrzését: a projekthez kapcsolódóan elkülönített számviteli nyilvántartás vezetését, és a projektdokumentáció megőrzését 2027.12.31-ig;
* amennyiben közbeszerzési eljárás lefolytatásának kötelezettsége fennáll, akkor a közbeszerzési eljárás lefolytatása során figyelembe veszi a támogatói intézményrendszer előírásait és útmutatóit, a 272/2014. (XI. 5.) Korm. rendelet XVI. fejezete szerint járnak el, a közbeszerzési eljárások szabályos lefolytatásáért a konzorciumi tag felel, bármely közbeszerzési eljárással kapcsolatos jogsértés, illetve szabálytalanság megállapítása esetén a támogatás egészére vagy egy részére vonatkozó visszafizetési kötelezettség az érintett konzorciumi tagot terheli.

**10. Záró rendelkezések**

10.1. Jelen Megállapodás 11 oldalon és 6 db eredeti példányban készült. A Megállapodás a támogatási szerződés elválaszthatatlan részét képezi.

10.2. A jelen Megállapodás hatályba lépésének napja megegyezik a Tagok közül az utolsóként aláíró aláírásának napjával. A Konzorciumvezető a Megállapodás hatályba lépését követően a Megállapodást megküldi a Támogató részére.

10.3. Jelen Megállapodásban nem szabályozott kérdésekben a vonatkozó magyar jogszabályok rendelkezései az irányadók.

10.4. A Tagok képviseletében aláíró személyek kijelentik és cégkivonatukkal, valamint aláírási címpéldányaikkal igazolják, hogy a jelen Megállapodás 2. pontjában feltüntetettek szerint jogosultak a Tag képviseletére, továbbá ennek alapján a jelen Megállapodás megkötésére és aláírására. Aláíró képviselők kijelentik továbbá, hogy a testületi szerveik részéről a jelen Megállapodás megkötéséhez szükséges felhatalmazásokkal rendelkeznek, tulajdonosaik a támogatási jogügyletet jóváhagyták és harmadik személyeknek semminemű olyan jogosultsága nincs, mely a Tag részéről megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.

10.5. Jelen Megállapodáshoz kapcsolódó jogviták esetére Tagok összeghatártól függően a Keszthelyi Járásbíróság, illetve a Zalaegerszegi Törvényszék illetékességét kötik ki.

A Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

Mellékletek:

1. számú melléklet: Kilépési Nyilatkozat másolata
2. számú melléklet: Kötelezettségvállaló Nyilatkozat másolata

|  |  |
| --- | --- |
| Konzorcium Vezetője  ..............................................  Papp Gábor polgármester  Hévíz Város Önkormányzat  P.H.  Aláírás dátuma:  …………………………… | Konzorciumi Tag  ..............................................  Ungvári Csaba üzemeltetési vezérigazgató-helyettes és Veszprémi László műszaki igazgató  VOLÁNBUSZ Közlekedési Zrt.  P.H.  Aláírás dátuma:  ………………………… |

1. A monitoring és információs rendszerben tagi szinten rögzített adatoknak jelen táblázat tartalmával összhangban kell állniuk. [↑](#footnote-ref-1)
2. A monitoring és információs rendszerben tagi szinten rögzített adatoknak jelen táblázat tartalmával összhangban kell állniuk. [↑](#footnote-ref-2)
3. Ha a projekt támogatási összege meghaladja az 50 millió forintot, a fenntartási időszakban azon konzorciumi tagoknak is szükséges a konzorciumi tag részére juttatott támogatási összeg 50%-ának megfelelő mértékű biztosítékot nyújtaniuk, amelyekre jutó támogatás egyenként nem haladja meg az 50 millió forintot. [↑](#footnote-ref-3)
4. Itt részletezni kell a tulajdonjogokat, a használati jogokat, és egyéb esetleges másjogokat. A dolgokat és jogokat a támogatási kérelemben szereplő részletezettséggel elegendő megadni. [↑](#footnote-ref-4)
5. A tagok a minta által nem szabályozott kérdéseket is rendezhetnek, ezek azonban nem lehetnek ellentétesek az 1-8. ponttal, illetve az 1-8. pontok nem törölhetők. [↑](#footnote-ref-5)